PU “Đurđevak” u Gračanici ispratila još jednu generaciju predškolaca - Radio Kosovska Mitrovica\nPU “Đurđevak” u Gračanici ispratila još jednu generaciju predškolaca\n22. June 2022, 16:35 -> 16:38\nPredškolska ustanova „Đurđevak“ u Gračanici organizovala je priredbu i svečanu dodelu sertifikata deci koja su završila predškolski pripremni program u ovoj ustanovi.\nSvečanost je održana na sportskom terenu OŠ “Kralj Milutin” gde ova ustanova ima svoje prostorije za četvoročasovni predškolski program.\n„Ove godine 105 dece završilo je predškolski pripremni program u predškolskoj ustanovi „Đurđevak“ u Gračanici, Bilo je ukupno osam grupa, šest u Gračanici i po jedna grupa u Sušici i Brnjici. Mi, sada već po tradiciji, organizujemo završnu priredbu za naše predškolce kada im uručujemo diplome i uverenja o završenom predškolskom programu“, istakla je Radica Parlić, direktorica PU „Đurđevak“ koja je deci poželela da budu zdrava i dobri đaci.\nVaspitačica Snežana Krnjajić je naglasila da je još jedna generacija predškolaca spremna za školu i sve obaveze koje ih očekuju.\n„Mi smo posebno radosni što smo 105 predšolaca spremili i osposobili za samostalni život i prvo samostalno kretanje van porodice. Ono u čemu mi uživamo svake godine jeste da mi od te dece napravimo savršene ljude, da ih pripremimo za ozbiljnost, za obaveze koje ih očekuju, da budu svesni svog postojanja, sebe i svojih kvaliteta i da oni mogu mnogo“, istakla je Krnjajić.\nAnđelika Miljković, Bogdan Todorović, Emilija Đurović istakli su za program RTV Gračanice da im je veoma žao što se rastaju od svojih vaspitača, ali da su spremni za polazak u školu, druženje sa novim drugarima i sve izazove i obaveze koje ih očekuju.\nUpis nove generacije predškolaca u PU „Đurđevak“ traje do 15. jula, a direktorica ove ustanove upućuje apel roditeljima da upis završe na vreme i odaberu boravak koji žele za svoje dete, četvoročasovni ili celodnevni, kako bi nastava 1.septembra krenula bez problema.


izbori DS SNS predsednik opštine Miodrag Tasić Crveni krst Aleksinački Rudnik Aleksinac.Net košarka pozorište Napredak KK Aleksandar Vučić Beograd Dveri festival budžet saobraćaj Centar za kulturu i umetnost intervju hapšenje opština škole Žitkovac Dušan Ostojić fudbal Nenad Stanković Radio Aleksinac Ivan Dimić Niš NATO\n1 2 3 4 5 6 7 8 > >>Ukupno: 1186 Displaying: 1 - 10\nOpština Aleksinac 12.01.2022.\nAmbasada Kraljevine Holandije u saradnji sa Centrom za Ženske studije, Kulturnim centrom GRAD i gradovima u Srbiji poziva sve zainteresovane street art umetnike da učestvuju u izradi murala najznačajnijim ženama 20. i 21. veka u okviru projekta „Izuzetne žene Srbije“.\nGimnazijalci učesnici Međunarodnog pedagoškog foruma Univerziteta „Alma Mater“\nNastavnici i učenici Aleksinačke gimnazije bili su učesnici Međunarodnog pedagoškog foruma Univerziteta „Alma Mater“ čiji je suorganizator u Srbiji bio i Univerzitet „Lobačevski„ - višegodišnji strateški partner Aleksinačke gimnazije\nOpština Aleksinac 02.01.2022.\nOd Francuske ambasade olovke kao poklon za osnovce\nFrancuska ambasada i Francuski institut u Beogradu su učenicima četvrtog razreda osnovne škole Ljupče Nikolić obezbedili poklone u okviru aktivnosti vezanih za predstavljanje pojedinih predmeta četvrtacima.\nPrekršajni sud u Nišu odlučuje o 60 zahteva učesnika protesta i 20 zahteva policije\nPrekršajnom sudu u Nišu stiglo je 60 zahteva građana za sudsko odlučivanje o prekršajnim nalozima koje im je uručila policija zbog, kako je navedeno u tim nalozima, kretanja kolovozom tokom ekoloških protesta u suprotnosti sa Zakonom o saobraćaju, saznaje agencija Beta od predsednika Prekršajnog suda u Nišu Mišela Markovića.\nI Aleksinac potpisao Deklaraciju o zaštiti pčela\nJužne vesti 24.12.2021.\nTridesetak gradova i opština u Srbiji potpisali su Deklaraciju o zaštiti pčela koju je inicirao Savez pčelarskih organizacija Srbije, a među njima i Aleksinac, Vranje, Pirot, Svrljig i Vlasotince. Ideja Deklaracije je postepeno ukidanje tretiranja komaraca sredstvima otrovnim za pčele, te je to jedna od stavki za koju su potpisnici u obavezi da se zalažu.\nReagovao zaštitnik građana zbog pritužbi na šahovski turnir u osnovnoj školi "Ljupče Nikolić"\nZaštitnik građana je pokrenuo kontrolu pravilnosti i zakonitosti rada ovog ministarstva zbog pritužbi na postupanje organizatora državnog takmičenja iz matematike koje je održano u aprilu 2021. godine i zbog pritužbi na naknadne izmene propozicija od strane organizatora na opštinskom takmičenju u šahu u Osnovnoj školi "Ljupče Nikolić" u Aleksincu.\nTri advokata besplatno pomažu učesnicima protesta\nUčesnicima protesta poštom stigla „čestitka“ u vidu prekršajnog naloga zbog toga što su ometali saobraćaj tokom ekološkog protesta, a to tako što su se zadržavali na pešačkom prelazu


“Simens” će u Kragujevcu proizvoditi tramvaje\nNemački “Simens”, koji je početkom prošlog meseca preuzeo kragujevačku kompaniju "Milanović inženjering", planira da u tom pogonu proizvodi kompletna šinska vozila.\nSrbija je, inače, ne tako davno propašću fabrika vagona i lokomotiva u Kraljevu i Nišu u potpunosti ostala bez proizvodnje šinskih vozila.\nNekadašnja fabrika “Milanović inženjering” u Kragujevcu je proizvodila aluminijumske delove za vagone “Siemens”-ovih šinskih vozila.\nNemačka kompanija planira da u naredne dve godine značajno proširi postojeće kapacitete kragujevačke fabrike i da u njoj, najverovatnije u saradnji sa svojim budućim francuskim poslovnim partnerom, započne ne samo proizvodnju već i tehničko-tehnološki razvoj šinskih vozila.\nSimens, naime, najavljuje i formiranje svog razvojnog centra u Kragujevcu, zbog čega su predstavnici te kompanije nedavno posetili kragujevački Fakultet inženjerskih nauka, gde su sa profesorima i saradnicima, osim ostalog, razgovarali i o prilagođavanju nastavnih planova i programa tog fakulteta “Simens”-ovim potrebama, te o zapošljavanju većeg broja mladih inženjera.\nIstovremeno, nekadašnji vlasnik firme “Milanović inženjering”, Bratislav Milanović, koji je nedavno u industrijskoj zoni Sobovica kupio 70 hektara zemljišta, planira, kako saznaje Danas, da na toj lokaciji formira tehnološki park za domaće i strane investitore.\n“Simens” otpušta 6.900 radnika


Policija nije dozvolila desničarima da priđu Ambasadi SAD u Beogradu\n16. oktobar/listopad, 2021.\nJake policijske snage nisu dozvolile desničarima da priđu Ambasadi Sjedinjenih Američkih Država u Beogradu gde su pokušali da protestuju u znak podrške Srbima na Kosovu.\nPrema procenama policije njih je bilo između 40 i 50.\nDesničari su kružili od policijskog kordona do privatne televizije Pink sa nacionalnom frekvencijom, koju optužuju za izveštavanje u korist vladajuće Srpske napredne stranke, i nazad, javila je reporterka RSE.\nOkupljeni su zastali ispred Ambasade Albanije, uzvikujući "Kosovo je srce Srbije". Policiji raspoređenoj oko te ambasade poručili su "Idite na Kosovo".\nPored pesama o Kosovu, uzvikivali su pogrdne reči za Albance i uvrede na račun predsednika Srbije Aleksandra Vučića.\nDamnjan Knežević, vođa takozvanih "narodnih patrola", pozvao je u govoru ispred Pinka na bojkot izbora na Kosovu i poručio da okupljeni “stoje uz narod na Kosovu”.\nOkupljeni su nosili zastavu “Nema predaje” sa mapom Kosova.\nPolicija ispred Ambasade SAD, protest desničara\nJake policijske snage nisu dozvolile desničarima 16. oktobra da priđu ambasadi Sjedinjenih Američkih Dražva (SAD) u Beogradu gde su pokušali da protestuju u znak podrške Srbima na Kosovu.\nNa Kosovu se u nedelju, 17. oktobra, održavaju lokalni izbori.\nPredsednik Srbije Aleksandar Vučić izjavio je da bi srpska zajednica trebalo da učestvuje na tim izborima.\nJake policijske snage bile su raspoređene svuda u kvartu, jer je to deo Beograda u kojem je sedište mnogih ambasada.\nSaobraćaj na Bulevaru Kneza Aleksandra Karađorđevića, gde se nalazi Američka ambasada, bio je zaustavljen. Policija je legitimisala prolaznike i nije dozvoljavala kretanje ka Američkoj ambasadi.\nKo su organizatori protesta?\nNa protest su desničarske grupe pozivale putem društvenih mreža, ali nije navedeno ko su organizatori skupa.\nMinistarstvo unutrašnjih poslova Srbije nije odgovorilo do početka protesta na upit Radija Slobodna Evropa – ko su organizatori i šta će policija uraditi u slučaju da skup nije prijavljen.\nNa protest je putem društvenih mreža pozvao i Damnjan Knežević, vođa takozvanih "narodnih patrola".\nOn je u videu na Fejsbuku izjavio da se protest organizuje ispred Ambasade zato što su "Sjedinjene Američke Države jedan od najvećih neprijatelja po nacionalno biće i opstanak države, pogotovo na Kosovu".\nPozvao je i na "rušenje" Briselskog sporazuma, potpisanog 2013. godine između Kosova i Srbije, kao i na "regrutovanje" građana Srbije ukoliko "dođe do incidenata nad Srbima na Kosovu".\n"Narodne patrole" su samoorganizovane skupine ekstremnih desničara koji su javne istupe započeli 2020. godine i u više navrata organizovali antimigrantske akcije u nekoliko gradova Srbije.\nGrupacija, kako se vidi na objavama na mrežama, takođe se protivi nezavisnosti Kosova i negira genocid u Srebrenici.\nKnežević je ranije viđen na više antimigrantskih i antivakserskih protesta u Beogradu, a u julu 2020. godine je privođen zbog upada u Skupštinu tokom antivladinog protesta.\nProtest zbog Kosova ispred Skupštine Srbije\nProtest podrške Srbima na Kosovu održan je i u sredu, 13. oktobra.\nNekoliko desetina desničara okupilo se ispred Skupštine Srbije u danu kada su na severu Kosova izbili incidenti.\nDeset povređenih službenika policije Kosova, deset građana Severne Mitrovice koji su zatražili lekarsku pomoć od kojih je jedan teško ranjen i osam uhapšenih osoba - epilog je incidenata koji su izbili u sredu ujutro, 13. oktobra, tokom akcije policije i carine Kosova usmerene protiv krijumčarenja.\nPolicijska akcija koja se sprovodila na Kosovu naišla je na protivljenje u Severnoj Mitrovici i Zvečanu, dve od četiri opštine sa većinskim srpskim stanovništvom na severu.\nTu je došlo do sukoba, a policija je upotrebila i suzavac kako bi rasterala demonstrante.


Vakcinisani građani će u Crnoj Gori dobiti turistički kupon od 50 eura\n19.07.2021 16:43 Autor: Fena\nVlada Crne Gore će svim svojim građanima starijim od 50 godina koji su primili prvu dozu vakcina tokom jula mjeseca, dodijeliti turistički kupon u iznosu od 50 eura.\n“Već od kraja jula nosioci kupona će dobiti sms s porukom u kojoj će biti naznačeno gdje i u kojem vremenskom periodu mogu iskoristiti kupon, kao i detalje vezane za rezervaciju hotela”, saopćeno je iz crnogorske vlade.\nU opticaju su hoteli Ulcinjske i Budvanske rivijere kao i Institut Simo Milošević, koji će svoje smještajne kapacitete staviti na raspolaganje od kraja augusta, a korisnici kupona će dobiti uslugu od dva noćenja na bazi polupansiona.\n“Smještaj u hotelu će moći iskoristiti isključivo nosioci kupona. Još jednom apeliramo na sve građane da shvate značaj vakcinisanja i daju svoj doprinos ovom procesu”, poručuju iz Vlade.\nPROČITAJTE Ako planirate odmor ovo morate znati: Nova pravila u Crnoj Gori od petka\nInače, u Crnoj Gori je u posljednja 24 sata zabilježeno 28 novooboljelih osoba od koronavirusa, a preminulih nije bilo, saopćeno je iz Instituta za javno zdravlje.\nTagovi: Crna Gora vakcine za koronavirus Vlada Crne Gore\nVlada Crne Gore donijela iznenađujuću odluku: Objavljivat ćemo vam imena, neka svi znaju\nDok se cijeli svijet bori za svaku dozu, Ukrajina bacila neiskorištene vakcine protiv Covida\nIskoristio ovlasti: Milo Đukanović raspisao izbore u Crnoj Gori!\nKrivokapić i sveštenici poslali poruku ispred Husein-pašine džamije: Ne damo svetinje


Kancelarija za mlade i saradnju sa udruženjima Grada Beograda-Skriveni uglovi Beograda â€“ Participativno mapiranje i interpretacija kulturnog nasleÄ‘a grada!\nZadovoljstvo nam je da objavimo da je otvoren poziv za učesnike na radionici „Skriveni uglovi Beograda”, koja će biti organizovana u Beogradu iz dva dela : prvi, posvećen participativnom mapiranju, od 04. do 06. novembra, a drugi, posvećen interpretaciji nasleđa,od 11. do 13. novembra 2016. godine.\nTokom ove dva, tematski povezana segmenta radionice učesnici će imati priliku da nauče kako da otkrivaju različite slojeve i značenja grada i da ih interpretiraju i predstavljaju drugima na inovativne načine. Predstavićemo metod participaticnog mapiranja, ali i ideju baštine, značaj njenog očuvanja i različite mogućnosti njene interpretacije.\nTokom prvog dela radionice učesnici će se upoznavati sa ključnim idejama i konceptima baštinjenja, kao i metodom participativnog mapiranja, metodom zasnovanom na uključivanju lokalnog stanovništva u proces istraživanja, koji im omogućava da kroz debatu prikažu svoje mišljenje o tome kako bi mesto na kojem žive trebalo predstaviti. Potom ćemo mapirati određene delove grada i prikupljati materijale za prezentacije na kojima ćemo raditi tokom naredne faze radionica. Tokom drugog segmenta, nakon radionice o interpretaciji baštine, te predstavljanja savremenih alata koji se koriste u domenu virtuelnog mapiranja ili prezentacije baštine, te obuke za korišćenje jedne od pomenutih alatki, učesnici će pristupiti izradi svojih prezentacija o nasleđu Beograda, koje će postati deo virtuelnog muzeja Begrada.\nRadionica „Skriveni uglovi Beograda” namenjena je studentima i mladim stručnjacima iz oblasti humanističkih i društvenih nauka, ali i arhitekture, urbanizma, informacionih i komunikacionih tehnologija, i svih drugih zainteresovanih za istraživanje, promišljanje i prezentovanje nasleđa Beograda na interaktivan i savremen način. Osobe zainteresovane za radionicu su pozvane da 01. novembra pošalju, svoje kratke biografije (do 200 reči), kao i kratko motivaciono pismo (do 500 reči) u kojem objašnjavaju svoju zainteresovanostza pomenutu radionicu, na adresu: europa.nostra.serbia @gmail.com\nRadionicu organizuju udruženja građana Evropa Nostra Srbija i Tačka komunikacije, kao deo projekata BeoPatrimonium i Zvučna mapa Beograda.\nProjekat Beopatrimonium Evropa Nostra Srbija vodi u saradnji sa Centrom za muzeologiju i heritologiju Filozofskog fakulteta, sa željom da kreira „virtuelni muzej” Beograda (www.beopatrimonium.com), dok je Zvučna mapa Beograda (www.zvucnamapabeograda.rs), udruženja Tačka komunikacije mapira, beleži i prenosi govorne istorije grada. Oba projekta imaju za cilj da podizanje svesti o nasleđu grada (kao i nasleđu uopšte) među mladima Beograda putem online platformi. Takođe, oba projekta insistiraju na važnosti da svaki čovek prenese njemu relevantna sećanja koja u vezi sa Beogradom ima, te učestvuju u promociji sećanja Beograđana. Stoga je na portalu Beopatrimonium svaki posetilac pozvan da predstavi svoj ugao Beograda, te sećanje koje za ovo mesto vezuje.\nProjekat je finansijski podržan od strane Sekretarijata za kulturu grada Beograda.


Obeležno 150 godina "Periodnog sistema hemijskih elemenata"\nObeležno 150 godina „Periodnog sistema hemijskih elemenata“\nTanjug 7. decembra 2019. 17:19\nSVILAJNAC – U Prirodnjačkom centru Srbije u Svilajncu danas je obeleženo 150 godina „Periodnog sistema hemijskoh elemenata“, a partneri su bili Prirdno-matematički fakulteta Univeziteta u Kragujevcu i Osnovna škola „ovan Jovanović – Zmaj“ iz Svilajnca.\nNjih je u Holu Prirodnjačkog centra pozdravila direktorka centra Jasminka Luković – Jagličić, a o Periodnom sistemu elemenata, govorili su Jelena Đurđević Nikolić iz Instituta za hemiju Prirodno-matematičkog fakulteta u Kragujevcu, dekan Prirodno-matematičkog fakulteta Univerziteta u Kragujevcu Srećko Trifunović, a o značaju ovakvih manifestacija za đake direktor Osnovne škole „Jovan Jovanović – Zmaj Igor Dimić.\nReč je o obeležavanju Međunarodnog dana periodnog sistema hemijskih elemenata, koga su ove godine proglasile Ujedinjene nacije.\nIstraživači, saradnici i pripravnici Instituta za hemiju, njih devetoro, pod nadzorom doktorke Đurđević – Nikolić, u holu Centra i Dino parku izvodili su eksperimente kroz 12 zanimljivih i edukativnih eksperimenata.\nOni su izdvojili 8 elemenata prirodnog sistema: bakarno i srebrno ogledalo, silikatni vrt, lelujavi plamen, helijum i vodonik, magnezijum, nevidljivo pismo, tečni azot, zelena vatra, zeleni bljesak, bengalska vatra, crveni dim, žuti bljesak…\nManifestacija je završena predavanjem profesora emeritus Prirodno- matematičkog fakulteta Univerziteta u Kragujevcu, redovnog člana SANU Ivana Gutmana, pod nazivom „150 godina Periodnog sistema hemijskih elemenata“.


Tag / VK Radnički Kragujevac / Vesti online\nVapaj zlatnog selektora Srbije!\nSelektor vaterpolo reprezentacije Srbije Dejan Savić ocenio je da je stanje u domaćem klupskom vaterpolu zabrinjavajuće i upozorio da bi takva situacija mogla da se odrazi na nacionalni tim.\nDenis Šefik - i goman i trener\nPartizan uzeo meru Šumadincima, crno-beli na korak do titule\nVaterpolisti Partizana stigli su na korak do titule prvaka Srbije, pošto u finalnoj seriji plej-ofa vode sa 2:0 u pobedama protiv Radničkog.\nBrejk Partizana u Kragujevcu\nU prvom meču finala plej-ofa šampionata Srbije, Partizan je u Kragujevcu pobedio Radnički 10:9 i poveo 1:0 u seriji.\nVaterpolo je u Srbiji postao "igra preživljavanja". Daleko je od profitabilnog sporta. Klubovi izbore plasman među elitu, a posle nemaju dovoljno finansijskih sredstava da PRENOĆE u, na primer,...


Arapi kupuju srpska imanja u FBiH – mojKontakt portal – Radio Televizija Kontakt\nOn je rekao da Arapi to rade preko posrednika, odnosno da osnivaju agencije i kupuju u ime preduzeća, te dodao da su mušterije i za njegovu kuću Arapi, ali da nije pričao s njima, već sa posrednikom koji je Bošnjak.\nЈanjić je za “Pres Republika Srpska” precizirao da Arape zanima šira regija oko Sarajeva, što ranije nije bio slučaj, dodavši da trenutno Arapi kupuju manje atraktivne lokacije i da su cijene koje nude skromnije od ranijih iznosa koji su mogli da se dobiju od drugih kupaca.\nIzvor ovog lista navodi da lokacije za koje su zaintresovani Arapi imaju zajedničku tačku – da zemlja koju kupuju ima i izvor vode te ističe da su se Srbi i Bošnjaci podjednako dali u trgovinu sa Arapima.\nDa je u toku invazija arapskih ulaganja pokazuje i činjenica da su Arapi počeli sa gradnjom više od 30 vikendica u Dobroševićima u sarajevskoj opštini Novi Grad, navodi “Pres Republika Srpska”.\nOsamdesetogodišnji Damjan Vanovac, čija je porodica prodala dio imanja jednom Arapinu, kaže da su dobili novca koliko su tražili, da nije samo on prodao imanje i da Arapi “pokupovaše srpska imanja oko Sarajeva”.\nKanada: Pao avion, petoro stradalo


N1: Na Savskom nasipu postavljaju rampe za zaustavljanje vozila - Savski Nasip\nN1: Na Savskom nasipu postavljaju rampe za zaustavljanje vozila\nHome /Mediji, Vesti/N1: Na Savskom nasipu postavljaju rampe za zaustavljanje vozila\nNeformalno udruženje “Savski nasip” objavilo je na svom Tviter nalogu da je danas počelo postavljanje nedostajućih rampi na Savskom nasipu, za koje se ova grupa građana i zalagala.\nU toku je postavljanje 11 nedostajućih nasipskih rampi, a po završetku radova, kapije će biti spuštene i zaključane, kako bi se onemogućila nezakonita vožnja motornih vozila, preneli su iz udruženja.\n— Savski nasip (@savski_nasip) July 2, 2018\nSekretarijat za inspekcijske poslove saopštio je u petak da je doneo rešenje kojim se nalaže da Javno vodoprivredno preduzeće “Srbijavode”, na “deonici levoobalnog, novobeogradskog Savskog nasipa od Bloka 45 ka Ostružničkom mostu, postavi nedostajuće nasipske kapije – rampe, radi sprečavanja neovlašćene vožnje motornim vozilima po nasipu”.\nU tom saopštenju je navedeno da radovi počinju danas i da će trajati narednih sedam dana. Za to vreme, dodaje se, biće postavljeno jedanaest nasipskih kapija – rampi, koje će biri spuštene i zaključane po završetku radova, a kako bi se onemogućila nezakonita vožnja motornih vozila po nasipu.\nIz Sekretarijata napominju da je vodna inspekcija preduzela sve mere iz svoje nadležnosti, kako bi se sprečila vožnja nasipom, ali da u skladu sa propisanim pravima i dužnostima nije u mogućnosti da čuva postavljene nasipske kapije – rampe.\nU više navrata u prethodnom periodu dešavalo se da se ove prepreke oštećuju i uništavaju, navodi se u saopštenju.\nO problemima na Savskom nasipu u emisiji “360 stepeni” na N1 govorili su nedavno predstavnici dva suprotstavljena udruženja – dok jedni tvrde da zbog izgradnje na njemu, nasip može da popusti i poplavi Novi Beograd i da septičke jame izgrađenih objekata zagađuju vodoizvorišta u blizini, drugi sve negiraju i dodaju da je u pitanju – politička priča.\nNa nasipima je zabranjen saobraćaj da mu vozila ne bi narušila stabilnost, naglasio je u toj emisiji Zoran Bukvić iz Udruženja građana “Savski nasip”. On je dodao da su pravljeni i ilegalni putevi da bi se stiglo od nasipa do vikendica, a da su pravljeni i nasipi u koritu. Istakao je da se time vrši pritisak na sam nasip koji služi za odbranu od poplava.\nGrađani su ranije, spontano se okupljajući, tražili od nadležnih službi da uklone divlje vikendice i zaustave saobraćaj po Savskom nasipu, a tokom jedne takve akcije došlo je do sukoba sa vozačima od kojih su im neki, prema navodima prisutnih, upućivali pretnje i udarali ih.\nPostavljanje nedostajućih rampi na Savskom nasipu\nNoizz: Balada o Savskom nasipu, dragulju koji je postao tempirana bomba


Hakeri došli do skenirane verzije pasoša Mišel Obame?\nPetak, 23.09.2016. u 15:49\nVAŠINGTON– Postoji verovatnoća da su hakeri došli do skenirane verzije pasoša američke prve dame Mišel Obame, nakon što su provalili u mejl nalog jednog člana osoblja Bele kuće, javlja danas Bi-Bi-Si.\nZa najnoviji hakerski napad odgovornost je preuzela grupa DCLeaks.com, koja je prošle nedelje objavila lične mejlove sa naloga koji pripada bivšem američkom državnom sekretaru Kolinu Pauelu.\nBela kuća je saopštila da istražuje ovu „sajber provalu” nakon što se ispostavilo da je, najverovatnije, skenirani pasoš Mišel Obame objavljen na internetu.\nIzgleda da je skenirana verzija njenog pasoša preuzeta sa mejl naloga na Guglu koji pripada članu osoblja Bele kuće, rekao je neimenovani portparol.\nNa internetu su objavljene i druge poverljive informacije o zaposlenima u Beloj kući kao što su detalji o njihovim putovanjima, imena, brojke vezane za socijalno osiguranje i datumi rođenja.\nBela kuća napominje da još nije proverila autentičnost tih dokumenata.\nAmerički javni tužilac Loreta Linč rekla je da je o incidentu pokrenuta istraga, dok je sekretar za štampu Bele kuće Džoš Ernest izjavio da bi najnoviji hakerski napad trebalo da bude „poziv na buđenje za sve”.\nErnest je naveo da se na meti hakera našla osoba koja je u Beloj kući zaposlena po ugovoru na određeno vreme.\n„U ovom trenutku ne mogu izvući nikakav zaključak o pojedincu ili pojedincima koji bi mogli biti odgovorni za ovu sajber provalu koja je rezultirala procurivanjem informacija”, rekao je on.\nHakeri su u julu objavili niz mejlova Demokratskog nacionalnog komiteta, što je dovelo do ostavke predsednika Komiteta Debi Vaserman Šuls, a za to odavanje podataka optuženi su ruski hakeri koje sponozoriše država, podseća Bi-Bi-Si, prenosi Tanjug.\nU petak je internetski gigant Jahu potvrdio da su hakeri ukrali podatke od oko 500 miliona korisnika 2014. godine u, po svoj prilici, dosad najvećoj sajber provali koja je izbila na svetlost dana.\nRusija vakcinu protiv omikrona može da pusti u februaru


„Okupljanje za Srbiju“ – regionalni opozicioni lideri razgovarali danas u Novom Bečeju - Portal Moj Bečej - Bečejske opštine iz ugla građana!\nNaslovna Aktuelne vesti bečejskih opština Politika „Okupljanje za Srbiju“ – regionalni opozicioni lideri razgovarali danas u Novom Bečeju\n„Okupljanje za Srbiju“ – regionalni opozicioni lideri razgovarali danas u Novom Bečeju\nPredsednik Liberalno demokratske partije Čedomir Jovanović uputio je danas u Novom Bečeju svim demokratama, novim demokratama, nevladinom sektoru, Živkoviću, svima onima koji danas gravitiraju političkom prostoru naspram Vučićeve vlade, poruku u vidu nove programske platforme.\n„Tu je osnova za naše dalje razgovore, ko želi i smatra da ima snage da posle svega što je proživeo u Srbiji treba nešto da učini za sebe, svoju porodicu, prijatelje, sredinu u kojoj živi, samim tim za čitavu zemlju, neka nam se priključi“, poručio je Jovanović. On je u razgovoru sa regionalnim liderima Veroljubom Stevanovićem i Boškom Ničićem, generalnim sekretarom Asocijacije slobodnih i nezavisnih sindikata Nebojšom Rajkovićem, rediteljem Lazarom Stevanovićem i novinarom Dimitrijem Boarovim, predstavio programsku platformu „Okupljanje za Srbiju“, koja ima za cilj stvaranje uverljive političke alternative aktuelnoj vlasti.\nLider LDP je istakao da je u toj platformi predstavljen čitav niz konkretnih rešenja o kojima želi da razgovara sa svima koji su danas u političkom prostoru naspram Vučićeve vlade i izrazio očekivanje da će već tokom leta biti formulisan vrlo jasan program sa kojim će izaći pred građane i dodao: “Pre svega, to treba doživeti kao izraz naše odgovornosti i spremnosti, da preuzmemo na sebe sve one poslove koje Vučićeva vlada mesecima ostavlja nezavršenim. „Okupljanje za Srbiju“ je naš cilj. U tom okupljanju, pored stranaka koje staju iza ove platforme kao prvog koraka u definisanju programa, koji bi efikasno odgovorio na sve ono što danas muči Srbiju, vidimo stranke koje su javno iskazale spremnost da razgovaraju oko formiranja političke alternative, ali i sve one koji su nam potrebni, kako to ne bi bila politika koja bi ostala samo politička ideja, izrečena u jednom političkom programu, nego osnova za jednu evropsku, modernu, demokratsku, slobodnu Srbiju, spremnu da se suoči sa svakim problemom i efikasno ga reši.”\nJovanović je ukazao da su brojna, goruća ekonomska pitanja, ostala bez odgovora i da je na njih nužno efikasno odgovoriti u što skorijem periodu. On je ocenio da zemlja iz dana u dan tone u sve dublju krizu, i da je to vidljivo na svakom planu – u unutrašnjoj i spoljnoj politici, odnosu prema susedima, Evropi, Rusiji, ekonomiji, ljudskim pravima, građanskim slobodama, kulturi, međusobnim odnosima. Domaćin na današnjoj konferenciji za medije u okviru koje je predstavljena programska platforma „Okupljanje za Srbiju“ je bio Saša Šućurović, član predsedništva LDP i predsednik opštine Novi Bečej. On je istakao da su Novobečejci uvek davali podršku novim idejama: “Dokaz tome da je ideja Liberalno demokratske partije uvek imala podršku u Novom Bečeju je i to što je prvi predsednik neke opštine iz Liberalno demokratske partije bio izabran upravo u Novom Bečeju i tako je već tri mandata. Upravo zato, mislim da je dobra ideja što je ovo “Okupljanje za Srbiju” pokrenuto baš iz Novog Bečeja, da će sigurno uroditi plodom i da će biti uspešno, jer je Srbiji definitivno potrebna nova demokratska opcija koja će je izvesti na pravi put.”\nLider „Zajedno za Šumadiju“ Veroljub Stevanović ocenio je da je situacija u društvu alarmantna i da zahteva da se brzo reaguje. „Neophodno je da vlada izađe pred građane i da kaže ko je odgovoran za takvo stanje u zemlji. Prestanite da pričate o hapšenjima, raznim aferama, rektorima, odgovorite na pitanje šta se jede. Kako ćemo doći do novih radnih mesta?“, kazao je Stevanović.\nNebojša Rajković, generalni sekretar Asocijacije slobodnih i nezavisnih sindikata, u današnjem razgovoru je istakao da sindikati jednostavno moraju postati važan politički faktor u Srbiji. „Krajnje je vreme da autentitčne interese radnika predstavljaju njihovi autentični predstavnici.“, rekao je Rajković. Naredni susret predstavnika opozicije će biti održan početkom jula i tada će biti reči o stanju u Vojvodini, koje je, kako je ocenio predsednik LDP Jovanović, takvo da zahteva brze i efikasne odgovore, jer bi njihov izostanak doveo do destabilizacije prilika u čitavoj zemlji.


Više o Garden programu - Agromarket\nPrateći potrebe krajnjih korisnika i osluškujući reakcije tržišta, u prvim godinama XXI veka, kompanija Agromarket je počela sa razvojem potpuno novog segmenta u svom portfoliju, a to je sektor garden programa. Pod ovim nazivom, potrošačima je ponuđena lepeza proizvoda, mašina, uređaja, alata, baštenske opreme, a koja zadovoljava potrebe i hobista i profesionalaca u pogledu obavljanja nekih delatnosti ili uređenja prostora u kome borave. U osvajanje ovog tržišta krenulo se uz saradnju sa vodećim brendovima kao što su Villager, Oregon, AL-KO, Alpina, Lavor Wash, Telwin, AGM, Fiskars, G.F., Fitt, Di Martino, Brako, Kovačije Muta, Tovarna, Limex...\nSvojim poslovanjem, razvojem distributivne mreže, 8 distributivnih centara u Srbiji, uspostavljanjem i razvijenjem terenske službe, pozicionirali smo ekskluzivne strane proizvođače na naše tržište i na taj način uvrstili smo se u vodećeg distributera ovog programa.\nParaleleno sa razvojem distribucije, širio se i sistem mreže servisa i rezervnih delova u okviru distributivnih centara i edukacija naših dilera u delu održavanja i servisiranja, tako da svaki od distributivnih centara ima organizovanu službu:\nProdaje, Servisa i Postprodaje.\nKako kroz distributivne centre u Srbiji, tako i van granica, razvijeni su centri, tri (Banja Luka, Bijeljina i Sarajevo) u Republici Srpskoj i Federaciji BiH, u Crnoj Gori (Danilovgrad), Slovenija (Ljubljana) preko kojih je plasirana linija Villager proizvoda. Proizvodi ovog brenda upravo su na ovim tržištima zavladali kao proizvodi odličnog kvaliteta sa dobro organizovanom servisnom mrežom koja je u funkciji krajnjeg korisnika.\nU funkciji daljeg osvajanja tržišta, pre svega brenda Villager su i nastupi na vodećim svetskim sajamskim (Spoga Gafa), kao i regionalnim (Novi Sad, Gornja Radgona, Banja Luka, Kragujevac…) manifestacijama. Sve to, uz veliku stručnu pomoć saradnika na terenu i novinom na našim prostorima, Demo vozilom, obezbeđuje kvalitetan i pouzdan dalji razvoj tržišta garden proizvoda, pre svega Villager, zatim AGM ali i ostalih brendova.


Google Cloud otkriva planove za proširenje infrastrukture - Report.rs\nBy redakcija 12/04/2021 Najnovije, Tech\nGoogle je najavio nove cloud regione koji dolaze u Kolumbus, Ohajo i Dalas u Teksasu u SAD, kao i nova proširenja širom sveta kako bi aplikacije radile brže za lokalne korisnike.\nGoogle Cloud je otkrio da će se njegov novi cloud region u Izraelu nalaziti u blizini Tel Aviva, i najavio svoju ekspanziju na Južnu Ameriku, Evropu, Aziju i Bliski istok.\nGoogle bi mogao da kontroliše veb pomoću Chrome-a, ali je i dalje trećeplasirani igrač u cloud biznisu, posle Amazon Web Services (AWS) i Microsoftovog Azure servisa. Međutim, Google pokušava da preoblikuje svoj imidž i da svoj javni cloud učini privlačnijim od svojih rivala. Google Cloud još uvek nije profitabilan, ali donosi prihod od oko 4 milijarde dolara po kvartalu, izveštava ZDNet.\nGoogle Cloud se sada sastoji od 29 cloud regiona i 88 zona — u odnosu na 25 regiona i 76 zona u aprilu 2021. On daje klijentima resurse za računanje i skladištenje koji su bliži njihovim korisnicima, kao i Google-ovu analitiku i njegovu mrežu za distribuciju sadržaja (CDN) .\nNovi Tel Aviv region pomoći će startapima da se uvećaju i dopune regione otvorene u: Varšavi, Delhiju, Melburnu i Torontu.\nJoš jedna prekretnica za Google Cloud je oblak sledeće generacije u Nemačkoj, u partnerstvu sa T-Sistems-om. Google planira da potroši 1 milijardu evra na cloud infrastrukturu tokom 10 godina u Nemačkoj, upravo gradi data centar u Berlin-Brandenburgu, a širi svoj region i na Frankfurt 2022. godine.\nU Saudijskoj Arabiji, Google je najavio Dammam kao lokaciju za svoj novi Cloud. Trenutno zapošljava u svojoj kancelariji u Rijadu, kako bi podržali primenu i rad clouda u regionu.\nGoogle je takođe najavio da je sada dostupan njegov region u Santjagu koji će, još jednom, približiti cloud servise krajnjim korisnicima kao što su Caja Los Andes, Red Salud i LATAM Airlines.\nNovi cloud regioni u Kolumbusu i Dalasu bi trebalo da pomognu lokalnim organizacijama da isporuče aplikacije sa manjim kašnjenjem.\nIzvor: www.zdnet.com, Foto: pixabay\nAviva cloud Dalas Evropa Google infrastrukture Kolumbus Ohajo planovi prosirenje SAD Teksas


Crnadak: BiH pojačava efikasnost bezbjednosnih agencija | Visokoin.com\nCrnadak: BiH pojačava efikasnost bezbjednosnih agencija\nMinistar inostranih poslova BiH Igor Crnadak rekao je da je BiH jedina zemlja u regionu u kojoj je izvršen teroristički napad nakon napada u Parizu i da je odlučna da pojača koordinaciju i efikasnost svojih bezbjednosnih agencija i institucija.\nCrnadak je u obraćanju na konferenciji ministara spoljnih poslova zemalja jugoistočne Evrope u Berlinu podsjetio da su radikalni islamski fanatici ubili dva nenaoružana pripadnika Oružanih snaga BiH, a ranije ove godine i pripadnika policije Republike Srpske u Zvorniku.\nIz Ministarstva inostranih poslova BiH saopšteno je da je Crnadak ponovio opredjeljenje BiH da nastavi aktivno učešće, u skladu sa svojim mogućnostima, u globalnoj koaliciji protiv terorizma i takozvane “Islamske države”.\nU dijelu rasprave koji se odnosio na proširenje EU, Crnadak je rekao da je BiH sve bliža podnošenju aplikacije za članstvo, te da je Savjet ministara BiH spreman da zajedno sa vladama Republike Srpske i Federacije BiH primjeni usvojeni program ekonomskih reformi.\nOn je istakao da BiH mora konačno započeti obračun sa korupcijom, jer bez toga ne mogu uspjeti ni ekonomske reforme, niti se može vratiti povjerenje građana u institucije.\nMinistar inostranih poslova BiH učestvovao je juče na Sedmoj konferenciji ministara spoljnih poslova zemalja jugoistočne Evrope u Berlinu na poziv ministra spoljnih poslova Njemačke Frank-Valtera Štajnmajera i ministra spoljnih poslova Italije Paola Đentilonija.\nMinistarsku konferenciju organizovao je Aspen institut iz NJemačke, u saradnji sa Ministarstvom inostranih poslova NJemačke i Ambasadom Italije u Berlinu.\nNa konferenciji su učestvovali ministri spoljnih poslova zemalja jugoistočne Evrope, zemlje domaćina – Njemačke i ovogodišnje zemlje partnera Italije, predstavnici njemačkih institucija, regionalnih inicijativa i organizacija i uglednih kompanija.\nU okviru ovog skupa održano je nekoliko sesija tokom kojih je diskutovano o različitim pitanjima, poput migrantske krize, procesa proširenja EU, unapređenju saradnje zemalja regiona sa fokusom na saradnju u okviru “Berlinskog procesa”, privlačenju stranih investicija unapređenjem pravnog okvira i poslovnih prilika na Zapadnom Balkanu, odnosima evroatlantske zajednice i Rusije, evroatlantskim aspiracijama zemalja regiona i drugim temama.\nNa marginama konferencije u Berlinu Crnadak je razgovarao sa generalnim sekretarom Centralnoevropske inicijative ambasadorom Đovanijem Karačiolom di Vietrijem.\nBiH će od 1. januara naredne godine preuzeti godišnje predsjedavanje ovom inicijativom, koja je jedna od najstarijih i najpoznatijih u Evropi.


Miljan Milićević - Sputnjik Srbija\n10:17 20 Jun 2021\nSputnjik sport – Miljanov korner: Da li je pobedilo samo manje zlo?\nFudbalska predstava je zamalo postala tragedija za najpopularniju igru na svetu, ali se završila fijaskom i uslovno rečeno – pobedom naroda.\nBorovčanin otkriva kako je Kusturica nokautirao svetske moćnike /video/\nNenad Borovčanin, predsednik Bokserskog saveza Srbije i proslavljeni srpski bokser, bio je gost novog izdanja emisije Sputnjik sport – Miljanov korner, u kojoj je otkrio mnoge zanimljive momente iz bogate karijere, ali i prokomentarisao aktuelni momenat u svetu plemenite veštine.\nĐoković o velikom povratku tenisa u Beograd /video/\nSrbija će od 19. aprila biti teniski centar sveta, Srbija open će okupiti elitu belog sporta, uz Novaka Đokovića, domaćina turnira, u Beograd će stići, između ostalih, Dominik Tim, Aslan Karacev, a o tome će u emisiji Sputnjik sport – Miljanov korner govoriće direktor turnira Đorđe Đoković.\nSputnjik sport – Miljanov korner: Piksi – spas ili nastavak agonije? /video/\nOd 2006. godine fudbalska reprezentacija Srbije promenila je selektora isto koliko i Nemačka u celoj svojoj istoriji - 12. Gost „Miljanovog kornera“ reprezentativac Uroš Spajić je debitovao za nacionalni tim 2015. i u ponedeljak će se odazvati petom selektoru – bili su tu Ćurčić, Muslin, Krstajić, Tumbaković i sada Dragan Stojković Piksi.\nSputnjik sport – Miljanov korner: Ima li opravdanja za Gobeljića i za koga neće biti mesta kod Piksija?\nFudbal, je zasenio sve sportske događaje prethodne nedelje. Zveda je odigrala, možda i najbolji meč u prethodnih par decenija na evropskoj sceni, a Dragana Stojković Piksi je postavljen za selektora nacionalnog tima.\nTroicki za Sputnjik detaljno opisuje muke u Australiji i najavljuje veliku odluku do Vimbldona\nViktor Troicki, srpski teniser i selektor Dejvis kup reprezentacije Srbije, bio je gost Sputnjik sporta u emisiji „Miljanov korner“ gde je pričao o mnogim aktuelnostima i planovima za budućnost.\nSputnjik sport – Miljanov korner: Viktor Troicki o korenima, Novaku i „najtežem rivalu“ /video/\nNova teniska sezona je na spektakularan način počela za srpske i ruske tenisere, a pravi sagovornik za tu temu je Viktor Troicki, selektor Dejvis kup reprezentacije Srbije, sa ruskim korenima.


TI BiH: Građani najviše prijavljuju korupciju u državnoj upravi i obrazovanju – STUDOMAT.ba\nKS: Pripreme za štrajk prosvjetnih radnika počinju već 28. marta\nTI BiH: Građani najviše prijavljuju korupciju u državnoj upravi i obrazovanju\nPrijave pristigle u Transparency International BiH tokom 2012. ukazuju na to da su nepravilnosti u zapošljavanju i dalje najveći problem s kojim se građani susreću, a najviše prijava odnosi se na državnu upravu i obrazovanje.\nTokom 2012. godine Centar za pružanje pravne pomoći u borbi protiv korupcije Transparency International Bosne i Hercegovine (TI BiH), primio je 972 poziva putem otvorene besplatne linije za prijavu slučajeva korupcije (0800 55555), a sve veći broj prijava pristiže i elektronskim putem, odnosno putem web stranice www.ti-bih.org ili putem e-maila.\nNa osnovu ovih prijava, TI BiH je pokrenuo 208 slučajeva prema različitim institucijama u BiH nastojeći građanima pružiti pravnu pomoć u ostvarivanju njihovih prava, te ukazati na pojedinačne slučajeve korupcije, prenosi MOJportal.\nNajveći broj prijava u 2012. godini (19 posto) odnosi se na državnu upravu, zatim 12 posto na obrazovanje, pravosuđe i imovinsko pravne odnose (po 10 posto) i pristup informacijama (9 posto).\nKao i u prethodne dvije godine, najviše prijava u svim oblastima odnosilo se na nepravilnosti i zloupotrebe pri zapošljavanju, gdje je uočljiva pristrasnost pri izboru kandidata na različite pozicije.\nNajveći broj prijava odnosi se na neregularno sprovedene konkurse za prijem državnih službenika na svim nivoima vlasti, ali i prijem zaposlenih u javna preduzeća i javne ustanove.\nTakođe, tu su i prijave vezane za neregularno sproveden postupak imenovanja na različite funkcije ili slučajevi u kojima se uslovi konkursa prilagođavaju unaprijed odabranim kandidatima.\nTokom prethodne godine pet prijava se odnosilo na neregularnosti u postupcima dodjele podsticaja za poljoprivredu, od kojih je neophodno istaći prijave u vezi sa dodjelom podsticaja od strane Ministarstva poljoprivrede, vodoprivrede i šumarstva FBIH, pod sumnjom da su podsticaji dodjeljivani osobama koje nisu poljoprivrednici s ciljem pribavljanja glasova za Narodnu stranku radom za boljitak.\nProtiv NS Radom za boljitak je TI BiH u toku 2012. podnio i prijavu CIK BiH za kršenje Zakona o finansiranju političkih stranaka.\nTakođer se 25 prijava odnosilo na korupciju u obrazovanju, što je za 10 više u odnosu na 2011.\nZanimljivo je da se čak 11 prijava odnosi na visokoškolske ustanove i to najčešće na netransparentnost prilikom konkursnih procedura za izbor asistenata i ostalog nastavnog osoblja, zatim na neregularnosti vezane za projekte koji se sprovode na pojedinim fakultetima i sl.\nTI BiH je na osnovu pomenutih prijava korupcije postupao prema nadležnim institucijama na različitim nivoima u BiH.\nMeđutim, procesuiranje korupcije je i dalje na nezadovoljavajućem nivou, a prepreku predstavlja i sporost administracije, kao i neadekvatna primjena zakona o slobodi pristupa informacijama na svim nivoima.\nIpak, primjetan je porast broja prijava građana u odnosu na prethodnu godinu, što ukazuje na veću osviještenost građana BiH u borbi za svoja prava.\nTI BiH se nada da će se ovakva praksa nastaviti u budućnosti i ponovo apeluje na sve koji su bili svjedoci ili žrtve korupcije da prijave sve nepravilnosti institucijama ili putem besplatne linije 0800 55555 ili web stranice www.ti-bih.org, saopšteno je iz Transparency International BiH.\nProjekat je podržan od strane vlada Norveške i Njemačke, kao i Civil Rights Defenders.


Polazak u školu - stres i za dete i za roditelje – RADIO TELEVIZIJA BOR\nPolazak u školu – stres i za dete i za roditelje\nPočetak nove školske godine ostala je na pragu pa uzbuđenje i napetost ulaze u finalnu fazu. Polazak u školu velika je prekretnica za čitavu porodicu, a da bi se dete prilagodilo i lakše prihvatilo novu sredinu, prema mišljenju pedagoga i psihologa, neophodno je da roditelji kod deteta formiraju pozitivan odnos prema školi i obavezama koje mu predstoje.\nBOR – Polazak u školu, bilo da dete kreće u prvi ili peti razred, uvek sa sobom nosi određenu dozu stresa. Neretko se dešava da roditelji imaju veću tremu od dece, pa svoje stanje reflektuju na mališane čime im još više otežavaju već dovoljno težak period prilagođavanja novom životnom poglavlju.\n„Najbitnije za polazak učenika u prvi razred, tačnije za roditelje tih učenika, jeste da tog dana svoju tremu ostave kod kuće. Dovoljno treme ima kod đaka prvaka, tako da roditelj treba da uvede dete u ceo taj proces i taj dan učini što lepšim. Najvažnije za dalji rad deteta je da roditelj treba da bude svestan sposobnosti koje njegovo dete poseduje i da ne insistira na nekim svojim neostvarenim željama i projektuje ih kod deteta. To konkretno podrazumeva da roditelj ne radi domaće zadatke umesto deteta jer mu na taj način čini „medveđu uslugu“ i to neće dati pozitivne rezultate u budućnosti„, kaže Irena Rančić pedagog u Osnovnoj školi „Branko Radičević“ u Boru.\n“ U suštini, svaka školska godina predstavlja za đaka jedan novi izazov, ali je jako bitno na koji način će roditelji pomoći svom detetu. Što se tiče radnih navika, one se izgrađuju tako što dete svako veče u isto vreme treba da pođe na spavanje, do početka nove školske godine svako jutro treba da se probudi u isto vreme, kako bi ritam spavanja i realizacije dnevnih aktivnosti bio na zavidnom nivou i kako bi dete kasnije moglo da bez problema usvaja nove sadržaje„, savetuje Ivana Mladenović psiholog u Osnovnoj školi „Branko Radičević“ u Boru.\nDa li je u pitanju strah od novo, izlazak iz komfor zone kod đaka prvaka ili su teškoće izazvane povratkom u radnu rutinu i rano ustajanje, rezultat je isti, zato su saveti pedagoško psihološke službe uvek dobro došli. Dobra saradnja između učenika, roditelja, učitelja i ostalih školskih službi je jedan od ključnih faktora za dobar start prvaka i kontinuirano sticanje znanja i dobrih navika, discipline i kompletan razvoj deteta u odgovornu ličnost, ističu psiholozi.\nTags: deca, irena rančić, ivana mladenović, nova skolska godina, pedagozi, prvaci, psiholozi, roditelji, stres\nPrevious Informatika će za dve godine biti obavezan predmet i za prvake\nNext Štrajk prosvetara na početku školske godine\nTehnički fakultet u Boru upisalo više od stotinu kandidata


Tekstovi sa tagom: SAD\nBorba za globalnu slobodu\nNasilje i laži\nSAD: Kako je Trump uveo demokraturu\nUkratko, republikanska vlast u SAD-u, s Donaldom Trumpom na čelu, provukla je kroz medije, represivni sustav i obavještajne zajednice novi tip vladavine, za koji se može reći „nit je snijeg, nit su labudovi“, a lako se može opisati riječju demokratura, odnosno diktatura demokracije. Riječ demokratura navodno je skovao urugvajski pisac Eduardo Galeano, a odnosi se na vladavinu obilježenu protodemokratskim i oligarhijskim odlikama. No, objašnjenje za istu tu riječ radije bismo uzeli od Predraga Matvejevića jer ju je on ustvari prvi unio u literaturu, u „Mediteranskom brevijaru“\nAmerički mediji pripremaju građane za rat sa Severnom Korejom\nNe znam šta će se desiti u budućnosti. Nemam predstavu hoće li Amerika izvršiti invaziju na Severnu Koreju ili baciti bombe na brutalni režim Kim Džong Una. Ali zvezde ukazuju na to da ćemo biti svedoci uspešne propagande, baš kao i 2003, pre invazije na Irak. A to bi trebalo da nasmrt prestravi svakog ko veruje da Amerika i njeni saveznici imaju veoma malo da dobiju i mnogo da izgube time što će započeti rat (nuklearni ili drugi) na korejskom poluostrvu\nAmeričko podsećanje: Danas su neprijatelji Muslimani, nekad Japanci\nNada i tegoban život u pustinji\nTokom interniranja 1942. godine, američki tinejdžeri japanskog porekla sastavili su ovaj dirljivi spomenar o životu u logoru. Ovo svedočanstvo postaje sve aktuelnije povodom Trampovih ukaza o zabrani ulasaka Muslimana u SAD, kao i prinudnih internacija ilegalnih emigranata


Malinari odlučili: Protest se odlaže, ali traže hitan sastanak sa predsednikom\nAgro teme » Voćarstvo » Malinari odlučili: Protest se odlaže, ali traže hitan sastanak sa predsednikom\nProizvođači malina i kupina odložili su protest koji je bio najavljen za danas zbog niskih cena tog voća. Međutim, kako bi došli do prihvatljivog rešenja zatražili prijem kod najviših državnih funkcionera.\nMalinari traže odgovor na pitanje da li će hladnjačari prihvatiti proizvođačku cenu koju su izračunali strčnjaci u Savetu za malinu, koji je formirala Vlada Republike Srbije koja bi iznosila 139,3 dinara po kilogramu,a sa prevozom i maržom 173 dinara.\n„Niko nam ne veruje da je to minimalna cena koja je utvrđena pod uslovom da su prinosi malina po hektaru u proseku osam tona, a nisu nego oko pet tona. Prošle godine zbog loših vremenskih uslova prinosi su bili ispod pet tona“,rekao je za Betu Dobrivoje Radović, predsednik Asocijacije proizvođača malina i kupina u Srbiji.\nOd predsednika države Aleksandra Vučića, premijerke Ane Brnabić i ministra poljoprivrede Branislava Nedimovića ovi voćari će tražiti odgovor na pitanje da li su oni kao proizvođači malina uopšte treba Srbiji.\nAsocijacija malinara Srbije berba malina cene maline kvalitet maline malinari protest malinara


Nikad dovoljno opreza na crnogorskim putevima\nNikad dovoljno opreza na crnogorskim putevima\nCrnogorski putevi još jednom beleže stravičan bilans. Na deonici Kolašin-Podgorica stradalo je 18 rumunskih državljana, 28 je povređeno. Da li se takve nesreće u Crnoj Gori dešavaju češće nego u drugim zemljama?\nPrema prvim informacijama, rumunski državljani putovali su ka Budvi, na letovanje. Deonica od Podgorice ka severu, kroz kanjon Platije, godinama uzima živote i poznata je kao najopasniji deo puta u Crnoj Gori. Ali, svoju žrtvu uzeo je i sigurniji deo puta ka jugu zemlje. Građanin Crne Gore Filip Rolović, preminuo je u Kliničkom centru, posle saobraćajne u kojoj su učestvovala tri automobila, 20. juna, na magistralnom putu Podgorica-Cetinje.\nUžasne slike spasavanja stradalih Rumuna obišle su svet i nametnule pitanje, najviše turistima iz regiona, da li da krenu ka Crnoj Gori i koliko je jedini put koji spaja sever i jug zemlje bezbedan. U trouglu vozač, vozilo, put, saobraćajni stručnjak Vladeta Radović godinama upozorava, pre svega, na različite opasnosti crnogorskih drumova. Kaže da su saobraćajne nesreće uslovljene sa više faktora, ali pre svega stanjem opšte putne infrastrukture.\nRadović kaže da je lako prepoznati upravo najopasniju deonicu, naročito za putnike koji dolaze iz drugih zemalja i dugo putuju. Kaže da je kanjon Platije najopasniji deo zbog visinske promene i promene stanja kolovoza. Zato, kaže, nije teško pretpostaviti šta je dovelo i do ove nesreće na mostu zvanom Grlo, kod manastira Morača.\n„Ona je vrlo rizična u odnosu na okolnosti brzine i protoka saobraćaja i dovoljna je mala nepažnja, a naročito ako su u pitanju velike mase, pošto je nizbrdica. Videli smo da je ovde bilo u pitanju vozilo sa 50 putnika i skoro pet tona mase. Tu onda svako prekoračenje one brzine koja je pogodna za taj teren dovodi do situacije u kojoj se ovo vozilo našlo.“


Miha: Kiksevi iskusnih doneli poraz\nIzvor: TvojPortal.com, 13.Okt.2012, 09:58\nSelektor fudbalske reprezentacije Srbije Siniša Mihajlović izjavio je danas da su za poraz od Belgije u kvalifikacijama za Svetsko prvenstvo bili presudni fizička sprema rivala i to što njegovi iskusni fudbaleri nisu učinili ono što je trebalo.\n"Možemo svakoga da pobedimo uz igru iz prvog dela, ali sa igrom iz drugog možemo da izgubimo od svakog. To je normalno, jer imamo mlad tim, ali me nerviralo >> Pročitaj celu vest na sajtu TvojPortal.com << što su se stariji igrači zaletali kada je trebalo da 'stanu na loptu'. Tu mislim na Baneta Ivanovića i Aleksandra Kolarova. Tu smo izgubili utakmicu", rekao je Mihajlović novinarima.\n"Presudna je bila njihova bolja fizička sprema i to što naši iskusni igrači nisu radili šta je trebalo", kazao je selektor.\nSrbija je odlično počela meč u Beogradu, ali je mnogo promašival i na kraju izgubila 0:3.\n"Nije me iznenadila Belgija, znao sam da imaju dobru ekipu i da će kazniti svaku našu grešku. Oni su favoriti u grupi i to su danas dokazali. Prvo poluvreme je bilo u našu korist i rezultat 0:1 iz toga perioda nije zaslužen", rekao je Mihajlović.\n"Izvinjavam se javno beogradskoj publici zbog kritika i žao mi je što nije nagradjena pobedom", dodao je selektor srpske reprezentacije.\nSelektor Belgije Mark Vilmots priznao je da je njegov tim imao sreće u prvih 20 minuta meča, a ocenio je da je za pobedu bila presudna veća mentalna snaga njegovih igrača.\n"Imali smo sreće u prvih 20 minuta, ali posle smo uspostavili bolju komunikaciju u timu i ravnotežu na terenu. U drugom poluvremenu smo mogli do ubedljivije pobede. Ovo jeste ubedljiv rezultat, večeras ćemo uživati u njemu, ali se sutra okrećemo Škotima. Jača mentalna mog tima je bila presudna i uticala je da prelomimo utakmicu", rekao je Vilmots.\nNaDlanu.com: Mihajlović: Greške iskusnih presudile meč\nRadio Televizija Vojvodine: Mihajlović: Razočarali najiskusniji\nDan pre: 12.Okt.2012\nDan posle: 14.Okt.2012


Vučić u Istanbulu: U fokusu unapređenje ekonomskih i političkih odnosa – Studio B\nVučić u Istanbulu: U fokusu unapređenje ekonomskih i političkih odnosa\nVučić u Istanbulu: U fokusu unapređenje ekonomskih i političkih odnosa Tanjug\nObjavljeno: 28.01.2018. 16:37 Izmenjeno: 29.01.2018. 11:35\nPredsednik Srbije Aleksandar Vučić sastao se popodne u Istanbulu sa biznismenom i vlasnikom „Taj grupe“, Mesudom Toprakom, koji dolazi u Kraljevo sa novom investicijom od 35 miliona evra i 2500 novih radnih mesta. Vučić je rekao da će u fokusu razgovora sa turskim predsednikom Redžepom Taipom Erdoganom u ponedeljak biti dalje unapređenje ekonomskih i političkih odnosa i dolazak novih turskih investitora u našu zemlju.\nVučić je, po dolasku u Tursku, ukazao da je veoma bitno da turski investitori dolaze u našu zemlju, kao i da imamo što više turskih turista. “Imam jednu radosnu vest koja govori o tome da će do kraja septembra jedna turska kompanija u Kraljevu početi sa radom. Zaposliće 2.500 ljudi i to je investicija od više od 35 miliona evra!“, kazao je on. Vučić je preneo da je sa tom kompanijom obavio razgovor danas u Istanbulu. Izrazio je uverenje da je to radosna vest za Kraljevo, ali i za celu Šumadiju i Raški okrug.\nU fokusu unapređenje ekonomskih i političkih odnosa\nPredsednik Srbije Aleksandar Vučić rekao je večeras da će u fokusu razgovora koje će imati sa turskim predsednikom Redžepom Taipom Erdoganom biti dalje unapređenje ekonomskih i političkih odnosa i dolazak novih turskih investitora u našu zemlju.\n„Za nas je važno i da razgovaramo o turskoj političi na Balkanu, o unapređenju naših prijateljskih odnosa i o tome da vidimo šta je to što oni očekuju u odnosima između Srbije i BIH“, rekao je Vučić, koji boravi u poseti Turskoj, za TV Pink.\nVažni razgovori sa BiH\nPredsednik Srbije Aleksandar Vučić istakao je večeras da će u Istanbulu imati važne razgovore kako o turskoj politici na Balkanu, tako i o rešavanju problema sa BiH.\n“Čuće se naši interesi, a čućemo i njihove, pa da vidimo možemo li da pravimo određene pomake infrastrukturne sa BiH ili ne, da li možemo da napravimo bilo kakve pomake po pitanju rešavanja pitanja granice između naše dve zemlje“, objasnio je Vučić.


Infostan produžio rok za reprogram duga, zaživeo i elektronski servis - www.lobi-info.rs\nMarija K. 29. juna 2020., 15:46 5.5k Views\nKako smo već pisali, početkom meseca JKP Infostan pokrenuo je elektronski servis za dostavu i plaćanje računa pod nazivom e-Sanduče, a za 7 dana na ovaj servis prijavilo se oko 30 hiljada korisnika.\nInteresovanje raste, a kako je najavljeno, ovaj servis biće uskoro dostupan i za korišćenje putem mobilnih uređaja sa Android i IOS sistemima.\nPrema rečima nadležnih u JKP Infostan, veliki broj sugrađana od početka juna plaća svoje račune za komunalije „viza“ i „dina“ karticama, samo jednim klikom.\nKorisnici ovog servisa dobijaju elektronski svoje račune, pre procesa fizičke štampe i distribucije na kućne adrese. Zato ne moraju da brinu da će propustiti rokove za popust ili plaćanje.\nKorisnicima komunalnih usluga preko novog portala omogućen je precizan uvid u račune, kao i uvid obaveza po reprogramima, utuženjima i opomenama.\nKako dodaju iz ovog preduzeća, produžena je i akcija za reprogram duga. Ugovor o reprogramu može se potpisati do 06. avgusta ove godine.\nOd početka akcije do sada oko 15.000 korisnika je reprogramiralo dugovanja po najpovoljnijim uslovima.\nPrethodna objava Ako se ne budu poštovale najnovije mere, uslediće i kažnjavanje\nSledeća objava Od sutra će gradski prevoz saobraćati po letnjem redu vožnje


Ekolozi zahtevaju da se spreči prodaja Instituta "Jaroslav Černi" - SRDA\nEkolozi zahtevaju da se spreči prodaja Instituta “Jaroslav Černi”\nProdaju Instituta za vodoprivredu “Jaroslav Černi” koju je oglasilo Ministarstvo privrede treba pod hitno obustaviti, jer ta institucija ima stratešku važnost za Srbiju i treba da ostane u javnom vlasništvu, kažu predstavnici ekoloških organizacija. Kako navode, prodaja tog instituta moguća je samo u slučaju ako država ostaje njegov trajni većinski vlasnik.\nInstitut za vodoprivredu “Jaroslav Černi” je najstručnija institucija koju naša zemlja ima u upravljanju vodama i bavi se projektima izgradnje brana, hidroelektrana, vodovoda, odbranom od poplava, kao i procenama uticaja na životnu sredinu za važne projekte, podseća Olga Nikolić iz Mreže za akademsku solidarnost i angažovanost (MASA).\nOna je dodala da je taj institut pisao važnu strategiju za upravljanje vodama u Srbiji do 2034. godine, kao i da među svojim dokumentima ima i papire sa oznakom državne tajne. Prema njenim rečima, ekološke organizacije su organizovale i peticiju na platformi Kreni-promeni kojom građane pozivaju da je spreče. Peticija je dostupna na sledećem LINKU.\nOna napominje i da je prodaja tog instituta lakša od prodaje drugih naučnih institucija, jer Černi ima status privrednog društva. Ipak, Nikolić ocenjuje kako bi njegova privatizacija verovatno otvorila vrata privatizaciji ostalih državnih instituta u Srbiji.\nJovan Rajić iz Regulatornog instituta za obnovljivu energiju i životnu sredinu (RERI) dodao je da procedura prilikom privatizacije institucija kao što je Černi obavezuje da se o njoj izjasni i da mišljenje Nacionalni savet. Kaže da nema nikakvih saznjanja o tome da li je ta procedura ispoštovana.\n– Kada bi to imali onda bi možda mogli da diskutujemo i nagađamo koji su razlozi za privatizaciju, sada ih ne vidimo. Jedino je poznato objašnjenje predsedednice vlade da će država imati ekonomsku koristi od te privatizacije (u iznosu od 2,5 miliona evra) – dodaje Rajić.\nOn smatra da je prodaja tako strateški važne institucije moguća samo ako u slučaju ako se namerava otuđenje 49% njenog kapitala. Ostalo, mora da ostane u trajnom državnom vlasništvu. Rajić ocenjuje da bi ugovor o eventualnog prodaji Černog ostao daleko od očiju javnosti.\nHidrogeolog i predstavnik Nacionalne ekološke asocijacije (NEA) Branislav Božović kaže da je Institut Černi tekovina civilizacije jednog naroda, kao i da smo po njemu poznati svuda u svetu. Prema njegovom mišljenju znanje koje poseduje taj institut treba da se čuva kao neki oblik državne tajne: – Imati danas podatke u vodi sutra je vladati svetom.\nBožović je podsetio da je reka Drina veoma važna kao vodni resurs za panonsku oblast kojoj nedostaje zdrava pitka voda. Kaže da građani Srbije, bez obzira gde žive, treba da se izjasne da li su im važniji projekti rudarenja litijuma ili im je važnija pitka voda.\n– “Černi” bez zazora treba da potpiše da se iz Drine uzima voda za proces izluživanja (eksploatacije) rude litijuma (misli se na Projekat Jadar Rio Tinta). Niko ne kaže koja metoda tog izluživanja i kako to mi da proverimo – naglašava Božović i dodaje da investitore uvek treba pitati da li će posle njihovog projekta na nekom mestu biti pitke vode.\nIva Marković, iz inicijative “Pravo na vodu” smatra da se prodaja “Jaroslava Černog” obavlja po prethodno oprobanom “receptu” materijalnog i etičkog urušavanja važnih institucija. Ona smatra da je problem što se prodaje institucija koja ima posebna javna ovlašćenja i koja je preživela četiri države.\n– Apelujemo da se ovo momentalno obustavi, ako se sada obustavi, a za mesec dana se ponovo pokuša sa privatizacijom, mi nismo ništa uradili, potrebno je da naše institucije reaguju. Država nema 2,5 mil EUR za tu instituciju (početna vrednost u prodaju Černog), a ima 250 mil EUR za izgradnju nacionalnog stadiona – naglašava Mrković.\nOna je podsetila da su neke države koje su privatizovale svoja vodoprivredna preduzeća morala ponovo da ih ponovo vraćaju u javno vlasništvo, jer su shvatile da je pitka voda postala važan resurs u svetu. Marković napominje i da su ekološke organizacije uputile apel naučnoj zajednici da se izjasni protiv ove privatizacije.\nVesna Jakovljević iz Organizacija za očuvanje prirode i životinja (OSNA) dodaje da oglas o privatizaciji “Jaroslava Černog” dolazi u vreme kada se u Srbiji najavljuju brojne investicije u oblastima rudarstva (Projekat Jadar kompanije Rio Tinto), vodoprivrede (novo vodoizvorište na Velikom ratnom ostrvu u Beogradu, postrojenja za preradu otpadnih voda), građevine (izgradnja naselja i linije metroa na vodoizvorištu Makiš) i energetike (izgradnja hidroelektrane Đerdap 3 i Bistrica).\nPrema njenim rečima od privatizacije instituta za vodoprivredu korist bi imale samo multinacionalne kompanije koje učestvuju u tim projektima.\nInstitut “Jaroslav Černi” ima 200 zaposlenih sa visokom stručnom spremom. Svi zainteresovani, kako stoji u prodajnom oglasu za “Jaroslava Černog”, mogu da dostave dokumentaciju do 5. novembra, a otvaranje ponuda biće 8. novembra.\nInstitut Jaroslav Černi Važno


Godišnjica projekta Hoću bebu: Darivanje beba - Hoću bebu\nGodišnjica projekta Hoću bebu: Darivanje beba\n30. November 2016. 17. March 2017. Hocu bebu\nPovodom obeležavanja 4. godišnjice projekta ”Hoću bebu”, a u saradnji sa partnerima, Centar za unapređenje zdravlja žena je 24. novembra 2016. darivao bebe koje su rođene na Međunarodni dan deteta, a poklon paketi su podeljeni porodilištu KBC ”Dr Dragiša Mišović” u Beogradu, kao i u porodilištima u Subotici, Kraljevu i Smederevskoj Palanci.\n– Hteli smo da damo mamama malo vremena da se odmore od porođaja i danas, kada sa svojim bebama kreću kući, želeli smo da pružimo neku vrstu podrške i ohrabrenja – izjavila je doktorka Ivana Đurđević Starović, ginekolog Centra.\nProjekat ”Hoću bebu” je pokrenut 2012. godine i predstavlja inicijativu Centra za unapređenje zdravlja žena koji je prepoznao potrebu parova koji prolaze kroz postupak vantelesne oplodnje. Naime, ceo taj put kroz koji prolaze parovi koji žele decu, a kojima je vantelesna oplodnja jedino rešenje, je izuzetno složen i težak. Psihološka podrška i saveti su od izuzetnog značaja i za četiri godine, koliko projekat postoji, psiholog i ginekolog Centra su veoma aktivni u pružanju kako psihološke, tako i stručne podrške parovima.\n– Pored Beograda, odabrali smo još dva grada u Srbiji gde lokalne samouprave, takođe, finansiraju i treći pokušaj vantelesne oplodnje i na taj način pružaju šansu svim parovima kojima je taj metod jedina šansa da se realizuju kao roditelji. Iako je projekat okrenut parovima koji prolaze kroz postupak vantelesne oplodnje, obeležavanje godišnjice i darivanje namenjeni su svim bebama koje su na svet došle u, za sada, tri porodilišta u Srbiji. Iskreno se nadamo da ćemo sledeće godine biti u prilici da uključimo veći broj porodilišta i na taj način pružimo podršku svima kojima je potrebna – dodala je dr Đurđević Starović.\nSaznaj više: Mikronutrijenti: Šta je to i da li vam treba?\nProgram VTO se o trošku države sprovodi već punih 10 godina ali se sa sigurnošću ne može dati podatak koliko je parova zahvaljujući ovoj metodi došlo do roditeljstva. Neke procene govore da svaki šesti par ima problem sa neplodnošću i da se oko 15 odsto parova bori sa nekim oblikom infertiliteta.\nNapomena: Posebno se zahvaljujemo kompaniji BENU Apoteka koja je obezbedila paketiće za bebe.


Izvor: eKapija | Četvrtak, 21.02.2019.| 15:31\nNajznačajnija imena hotelske industrije okupila su se u 20. i 21. februara u beogradskom hotelu Crowne Plaza gde se održava Adria Hotel Forum. Glavna tema ovogodišnje konferencije bila je "Is the future bright?", a sudeći po posećenosti ovogodišnjeg foruma, koji je okupio više od 350 učesnika iz 20 zemalja, uprkos brojnim problemima, budućnost za naš region jeste svetla.\n- Moram da kažem da su svi učesnici koji su i ranije posećivali Adria Hotel Forum rekli da je ovo najbolja konferencija do sada. To potvrđuje da smo svake godine sve bolji i bolji. Svakako, opšti utisak podiže nam i to što se konferencija održava u hotelu Crowne Plaza, celo ovo okruženje, ali i činjenica da smo se preselili u Beograd i uspeli da realizujemo konferenciju kakva je bila do sada, pa čak i bolju. Tako da, utisci su zaista odlični odlični - rekla je za eKapiju organizatorka konferencije Marina Franolić.\nKako kaže, uspeh ovogodišnje konferencije dokaz je da nisu pogrešili što su premestili konferenciju u Beograd.\nS obzirom da je reč o investicionoj konferenciji, glavno pitanje bilo je da li Srbija i region mogu uskoro da očekuju neku novu investiciju kada je hotelska industrija u pitanju.\n- To u sve dogovori koji su još uvek u procesima i mislim da je na investitorima da to i najave. Do sada nismo imali nikakvih službenih objava, ali vidim da se intezivno pregovara, tako da se nadam da ćemo uskoro imati nekih novosti - itiče Franolić.\nFranolić je i prilikom otvaranja foruma stakla da su investitori veoma zainteresovani za ulaganje u region, o čemu svedoči i prisustvo velikog broj međunarodnih fondova na konferenciji. Ipak, kako navodi, pitanje je šta mi možemo da im ponudimo, s obzirom da je tržište globalno i da se takmičimo sa celim svetom. Ukazala je i na nedostatak radne snage u hotelijerstvu, što je danas veliki problem u regionu.\nSa njom se složio i regionalni direktor Intercontinental Hotels Group Živorad Vasić, koji je rekao da u hotelijerstvu postoje veliki problemi sa nedostatkom radne snage, te da se moraju pronaći rešenja i načini da se mladi spreče u nameri da traže poslove van svoje zemlje. On je ukazao na značaj konferencije, koja je, kako kaže, veliki uspeh za Beograd i Srbiju, jer na panelima učestvuju najveća imena hotelske industrije.\nMarija Labović, direktorka Turističke organizacije Srbije, rekla je da je srpska prestonica prošle godine ostvarila najbolje rezultate u turizmu ikada. Podsetila je i da je do pre samo 10 godina u Beogradu poslovao samo jedan međunarodni brend hotela, a da danas posluje većina poznatih međunarodnih hotelijerskih brendova.\nAdria Hotel Forum i ove godine imao je veoma kvalitetan program i veliki broj panela. Prvog dana bilo je reči o brojkama, statistici i o tome šta očekuje hotelsku industriju u narednom periodu. Učesnici panela pokušali su i da odgovore na glavno pitanje konferencije "Is the future bright".\n- Prvog dana imali smo sjajnu prezentaciju glavnog ekonomsite Sergeja Gurijeva (Sergei Guriev) iz Evropske banke za obnovu i razvoj, koji je rekao da "budućnost jeste svetla". Kada je reč o utiscima učesnika konferencije, mislim da idemo u dobrom smeru - rekla nam je Marina Franolić.\nNa panelu "Ekonomske prognoze - da li nas očekuje nova kriza u 2020. godini?" Sergej Gurijev je, tokom razgovora sa Slavkom Carićem, generalnim direktorom Erste banke, upozorio je da je najveća opasnost za svetsku ekonomiju da se rasplamsa trgovinski rat Sjedinjenih Američkih Džava i Kine.\nIpak, kako je sitakao, prognoze za region Istočne i Centralne Evrope su optimističnije, jer eventualni trgovinski rat neće uticati u toj meri na zemlje kao što su Srbija ili Poljska.\nMeđunarodna hotelsko investiciona konferencija\nhotelsko investiciona konferencija u Beogradu\nhotelske investicije u Srbiji\notvaranje novih hotela u Srbiji\notvaranje novih hotela u Beogradu\nturističke investicije u Srbiji\nMomčilo Bulatović novi predsednik Advokatske komore Beograda 24.10.2021.\nKreće isplata subvencija za zamenu fiskalnih kasa 24.10.2021.\nTurskoj kompaniji Erenli dodeljeno državno zemljište za gradnju pogona u Leskovcu - U planu investicija od 16,6 mil EUR i posao za 338 radnika 24.10.2021.


Laguna - Bukmarker - „Ples sa zmajevima“ u prodaji od 2. marta - Knjige o kojima se priča\n„Ples sa zmajevima“ u prodaji od 2. marta\n„Ples sa zmajevima“ – dugoočekivani peti nastavak serijala „Pesme leda i vatre“ Džordža R. R. Martina pojaviće se u knjižarama DELFI i Laguninim klubovima čitalaca 2. marta. Kao i prethodna četiri i ovaj nastavak je u prevodu Nikole Pajvančića, a knjiga se izdaje u dva toma, oba istovremeno. „Ples sa zmajevima“ je roman koji je zaista vredelo čekati – stil je intrigantan, zreliji i zanimljiviji nego do sada, a radnja veoma uzbudljiva. Nadamo se da ćete uživati.\nDeo prvi: „Snovi i prah“\nDeo drugi: „Posle gozbe“\nOd kad se piše i čita, piše se i čita o važnim događajima iz prošlosti kako bi nove generacije mogle da iskoriste ovo iskustvo u budućnosti. Knjige sa istorijskom tematikom – bilo da pripadaju žanru i...\nIako prvi put objavljen daleke 1818. godine, „Srpski rječnik“ Vuka Stefanovića Karadžića ostao je do danas nepresušna riznica u kojoj svaka generacija može iznova otkrivati dragocena značenja koja se ...


KK Topola: Drugi poraz u nastavku prvenstva - Moja Backa Topola\nKK Topola: Drugi poraz u nastavku prvenstva\n04/02/2018\tSport Ostavi komentar 133 Pregleda Izvor: mojabackatopola.rs\nU utakmici 15. kola Prve srpske lige-sever košarkaši Topole na gostovanju u Sremskoj Mitrovici pretrpeli su i drugi poraz u nastavku prvenstva od domaćeg Srema sa 71:66.\nTopolčani su na ovaj susret otputovali desetkovani sa svega 9 igrača, od čega su dvojica bili kadeti 15-godišnjaci Radović i Diklić. Trener Benčik nije mogao da računa na Hinića koji je po svemu sudeći zbog povrede završio prvenstvo, Savića koji je u pauzi prvenstva napustio klub zbog poslovnih obaveza, Prlju, Marića i lakše povređenog Stojakovića. Uprkos svemu bačkotopolski plavo-beli pružili su dostojan otpor favorizovanom domaćinu i propisno ih namučili u nameri da zabeleže trijumf u ovom susretu. Svakoj ekipi pripalo je po jedno poluvreme, Sremu prvo, a Topoli drugo.\nPrva četvrtina protekla je u ravnopravnom nadmetanju rivala gde je iskazano mnogo grešaka na obe strane. Ovaj period igre pripao je domaćinu – 16:14. Iz ovako haotične igre prvi su reagovali košarkaši Srema, dok su Topolčani nastavili sa igrom iz prvih 10 minuta pa su tako Sremci do kraja 1. poluvremena stekli lepu i ozbiljnu prednost, na kraju ispostavilo se i odlučujuću za trijumf na kraju susreta od +14 (40:26). U drugih 20. minuta igre potpuno drugačija slika na parketu hale ,,Pinki“ u Sremskoj Mitrovici. Posle velikog odmora košarkaši Topole su stisnuli zube i odigrali veoma kvalitetno i u fazi odbrane i u fazi napada. Topolu je predvodio tandem najiskusnijih Vukolić-Topalov koji je odigrao odlično celo 2. poluvreme i malo je falilo da Topolčani stignu do potpunog preokreta i zabeleže trijumf. U samoj završnici utakmice i nekoliko diskutabilnih odluka sudijskog para Vuković-Plavšić iz Novog Sada na štetu Topolčana. Poslednjih 12 poena domaćin je postigao sa linije slobodnih bacanja. Takođe kuriozitet igre u 2. poluvremenu je da su od 30 postignutih poena Srema u ovom delu igre 26 postigli najiskusniji Đorđić i Apić koji su na kraju zabeležili po 23 poena za svoj tim i tako bili tvorci uspeha i pobede Srema. Najefikasniji u ekipi Topole bio je Radoš Vukolić koji je ubacio 21 poen.\nU narednom kolu u subotu 10.02.2018. sa početkom od 19h košarkaši Topole dočekuju trećeplasirani tim na tabeli ekipu Nove Pazove i to je prilika da simpatizeri i navijači dođu u što većem broju i pruže podršku ekipi u ovom teškom trenutku nebili zabeležili veoma značajnu pobedu na ovoj utakmici.


Više od 500 planinara na planini Jastrebac - LookerWeekly.com magazin\nViše od 500 planinara na planini Jastrebac\nPočetak jula rezervisan je za „Dane planinara Srbije“, tradicionalno okupljanje planinara iz čitave zemlje. Ove godine je od 1. do 3. jula održana manifestacija pod sloganom „Jastrebac – zeleno srce Srbije“, s obzirom na to da je ova planina najšumovitija u Srbiji.\nO bezbednosti učesnika brinuli su, kao i svake godine, spasioci Gorske službe spasavanja Srbije. Imajući u vidu značaj pouzdane komunikacije, Telenor Srbija, kao dugoročni partner GSS-a, obezbedio je kvalitetnu mrežu i brzi internet svuda gde postoji signal za mobilni telefon. Za pomoć, planinarima je na raspolaganju bio dobro poznati broj telefona 063/466466. Težih povreda na sreću nije bilo a učesnici su se uglavnom žalili na lakše povrede karakteristične za duge alpinističke ture.\nPlaninarski klub „Jastrebac“ iz Kruševca, pod pokroviteljstvom Planinarskog saveza Srbije, organizovao je svakodnevne pešačke ture za oko 500 planinara. Održano je i planinarsko-orijentaciono takmičenje za prvenstvo Srbije, takmičenje u sve popularnijem planinskom trčanju, „Jastrebački treking kup“, kao i tehnički dan Službe planinarskih vodiča.\nObnavljaju se letovi za SAD\nRaskošna i egzotična Antalija\nTurkish Airlines dovodi turiste u Srbiju


BiH 2019. izvezla oružje i municiju u vrijednosti od 213 miliona KM – Biznis.ba\nNaslovnaBiHBiH 2019. izvezla oružje i municiju u vrijednosti od 213 miliona KM\nBiH 2019. izvezla oružje i municiju u vrijednosti od 213 miliona KM\nobjavljeno 15. feb 2020. u 15:03\nIzvoz namjenske industrija BiH prošle godine iznosio je 212,93 miliona KM, što je više za oko četiri posto u odnosu na 2018. godinu, izjavila je Srni direktor Sektora privrede Vanjskotrgovinske komore BiH Ognjenka Lalović.\nPrema njenim riječima, najviše se izvozilo u Saudijsku Arabiju – 33,89 posto, Egipat 27,10 posto, Afganistan 5,73 posto, Tursku 4,54 posto, te u Maroko 3,95 posto i Ujedinjene Arapske Emirate 3,04 posto.\nLalović je rekla da se kao i do sada najviše izvozi municija za vojno oružje, revolvere i pištolje, što čini 90 posto izvoznog programa, dok se preostalih 10 posto odnosi na dijelove za revolvere i pištolje, te artiljerijsko oružje.\n“Izvoz cijele namjenske industrije BiH nosi manje od deset kompanija, što čini ove rezultate izuzetnim. Činjenica da su proizvodi namjenske industrije BiH plasirani u skoro 50 zemalja i na svim kontinentima, govori da je ova industrija u velikom stepenu izvozno orijentisana i da je svako tržište važno i interesantno”, istakla je Lalović.\nOna je naglasila da pored povećane potražnje na svjetskom tržištu, dobrim rezultatima ujedno su doprinijeli i poboljšani uslovi poslovanja na domaćem tržištu, kroz dobru saradnju nadležnih institucija sa privredom.\nZa ozbiljnu modernizaciju i razvoj namjenske industrije BiH, prema njenim riječima, potrebne su investicije u istraživanje i razvoj, kao i stručni kadar koji je tehnološki opremljen.\n“Bez ozbiljnog ulaganja u naučnoistraživačke projekte nijedna, a posebno ova tehnološki zahtjevna oblast ne može se učiniti nosiocem ekonomskog razvoja bez obzira na njen potencijal”, zaključila je direktor Sektora privrede Vanjskotrgovinske komore Ognjenka Lalović.\nMusić: Podrška domaćoj proizvodnji treba biti prioritet ekonomske politike BiH


Popov: Jedino funkcioniše “srpsko-albansko bratsvo u kriminalu” – Informer\nDirektor nevladine organizacije Centar za regionalizam iz Novog Sada Aleksandar Popov kaže da duž administrativne linije koja dijeli Kosovo od Srbije jedino besprijekorno funkcioniše “srpsko-albansko bratstvo u kriminalu“, kada je riječ o nelegalnoj trovini raznom robom.\n“To je osnovni razlog zbog kojeg ni srpskom, niti albanskom establišmentu ne odgovara da se riješe problemi u evidentiranju robom kojom se trguje u toj oblasti“, rekao je Popov.\nOn je najavio realizaciju projekta Centra za regionalizam, koji će se baviti evidencijom prometa robe na graničnim prelazima s Kosovom.\n“Namjera je da realizacijom projekta utvrdimo koliko je u toku poslijednjih pet godina srpska carina evidentirala robe, a koliko carina Kosova. Jedno je, međutim, već sad jasno, a to je da od nelegalne trgovine u toj sivoj zoni najviše štete trpi budžet Srbije“, naveo je Popov.\nProjekat Centra za reginalizam “Sloboda kretanja ljudi, robe i kapitala” biće realizovan uz podršku Evropske unije, a sprovodiće ga eksperti iz Beograda i Prištine.


Lenovo objavio finansijske rezultate – ICT Vesti\nLenovo objavio finansijske rezultate\n25. Maja 2017. Vesti 0 Comments\nLenovo grupacija danas je objavila finansijske rezultate za poslednji kvartal kao i za celokupnu fiskalnu 2016-17 godinu, koja se završila 31. marta 2017. godine. U godini koja je predstavljala značajnu transformaciju za kompaniju, Lenovo je ostvario dobar napredak kada je u pitanju implementacija i sprovođenje svoje nove strategije „u tri koraka“, koja ima za cilj da se izbori sa svim kritičnim poslovnim izazovima današnjice, dok istovremeno pozicionira kompaniju tako da može da ostvari dugoročni rast.\nU sklopu transformacije kompanije Lenovo, kompanija je primenila novi mlasnički model kako bi na drugačiji način upravljala različitim poslovnim segmentima. Na čelu sa novim liderima u svojim oblastima, ovaj model je već demonstrirao određena poboljšanja.\n„Uprkos izazovima na tržištu, prihod kompanije Lenovo nastavio je da raste i u četvrtom kvartalu, nakon što je bio u padu u prethodnih 5 kvartala”, izjavio je Jang Juanking (Yang Yuanqing), predsednik i izvršni direktor kompanije Lenovo. „Kako bismo podstakli dalji rast, jasno smo definisali strategiju u tri koraka. Prvi korak odnosi se na održavanje vodeće pozicija u oblasti PC računara kada su u pitanju obim, profitabilnost i inovacije, a istovremeno ćemo raditi na drugom koraku, koji se odnosi na rast u sektoru mobilnih uređaja i data centara. Paralelno sa prva dva koraka, radićemo i na trećem koraku naše strategije, a to je povezivanje uređaja i infrastrukture sa cloud platformom, kako bismo maksimalno iskoristili sve prednosti novih tehnologija. Uz novu strategiju, uvereni smo da ćemo ostvariti dugoročan i održiv razvoj”.\nU poslednjem fiskalnom kvartalu, prihod kompanije iznosio je 9,6 milijardi američkih dolara, što predstavlja porast od 4,9 odsto u poređenju sa prethodnom godinom, na šta su u velikoj meri uticali dobri rezultati u segmentu PC račuara/pametnih uređaja i mobilnih telefona. Za celu fiskalnu godinu, koja se završila 31. marta 2017. godine, prihod kompanije Lenovo iznosio 43 milijarde američkih dolara, što predstavlja pad od 4,2 odsto u poređenju sa prethodnom godinom.\nNeto profit kompanije u poslednjem kvartalu opao je za 9,8 odsto u poređenju sa prethodnom godinom, i iznosio je 1,4 milijarde američkih dolara, dok je za celu godinu neto profit opao za 7,8 odsto, i iznosio je 6,1 milijardi američkih dolara. Operativni profit u poslednjem kvartalu iznosio je 74 miliona američkih dolara, dok je za celu fiskalnu godinu operativni profit iznosio 672 miliona američkih dolara. Neto dobit u poslednjem kvartalu iznosila je 107 miliona američkih dolara, dok je neto dobit za celu godinu iznosila 535 miliona američkih dolara, što predstavlja porast za 660 miliona američkih dolara u poređenju sa prethodnom godinom.\nOsnovna zarada po akciji u poslednjem kvartalu iznosila je 0,97 američkih, odnosno 7,56 hongkongških centi, dok je za celu fiskalnu godinu zarada iznosila 4,86 američkih, odnosno 37,71 hongkongških centi. Bord direktora kompanije Lenovo objavio je dividendu od 2,63 američkih centi, odnosno 20,5 hongkongških centi po akciji za fiskalnu godinu koja za završila 31. marta 2017. godine.\nlenovo rezultati, lenovo srbija


Đurđa Đokić šampionka Srbije - Ozonpress :: internet portal\nTag: Đurđa, šampionka, Srbija\nU Atletskoj dvorani u Beogradu 22. januara je održano Prvenstvo Srbije u dvorani za starije pionire/ke na kome je atletičarka „ČAAK“ – a postigla izuzetan uspeh. Nova šampionka Srbije, Đurđa Đokić je trku na 1.500 metara istrčala za 5:03,74 minuta što je odličan rezultat za pionirski uzrast.\nĐurđa Đokić Foto: Dimke\nOvo je prvi Đurđin nastup u konkurenciji, za starije pionirke kao i u disciplini 1.500 metara. Inače u ovoj atletskoj disciplini srpski atletičari imaju dugu i uspešnu tradiciju na međunarodnoj sceni pa stoga na svakom takmičenju spada u kvalitetne i jake discipline koje se prate sa posebnom pažnjom.\nĐurđa Đokić, 1. mesto Foto: Dimke\nFiniš trke na 1.500m Foto: Dimke\nMitar 23/01/2022 u 13:44 Odgovorite\nBravo Djuko, samo napred!


UniCredit potpisuje dva strateška partnerstva u bankoosiguranju - Bizlife.rs\n16:13 Beograd, 05/06/2018\nDugoročna partnerstva, koja spajaju snažnu poslovnu franšizu UniCredita u regionu sa velikom stručnošću partnera u osiguranju, postupno će se sprovoditi, u skladu sa lokalnim propisima, u drugoj polovini 2018. godine, a pretežno će biti fokusirana na životne i neživotne proizvode sa Aliansom, kao i za CPI (osiguranje otplate kredita) sa Đeneralijem.\nPartnerstva će ojačati prisustvo UniCredita u regionu CIE. Osim toga, očekuje se da će generisati sinergije zahvaljujući poboljšanoj i jedinstvenoj komercijalnoj strategiji, nudeći prošireni asortiman proizvoda za klijente UniCredita u regionu sa snažnim potencijalom rasta.\n„Ova partnerstva će unaprediti našu ponudu pružanjem čitavog niza proizvoda osiguranja, kao i izvanrednih usluga našim klijentima – fizičkim licima i malim preduzećima, zahvaljujući vodećem položaju u regionu, kao i priznatim brendovima Alians i Đenerali“, izjavio je Karlo Vivaldi, direktor UniCreditove Divizije za poslovanje u CIE.\n„Klijenti UniCredita će imati koristi od naše stručnosti kako potražnja za životnim, zdravstvenim, osiguranjem imovine i osiguranjem od nezgoda u regionu CIE bude rasla. Sada možemo da zaštitimo te klijente u ključnim trenucima njihovih života“, izjavio je Petros Papanikolaou, regionalni direktor Alians SE za region CIE. „UniCredit i Alians dele posvećenost kontinuiranom rastu u Centralnoj i istočnoj Evropi. Srećni smo što je UniCredit odabrao Alians kao pružaoca najboljih rešenja za svoje klijente i vidimo ovo partnerstvo kao potvrdu naše uspešne strategije u CIE“.\nLućano Ćirina, direktor za Austriju, region CIE i Rusiju i CEO Đenerali Holdinga za CIE, izjavio je: „Više od 12,5 miliona klijenata u našem regionu oslanja se na Đeneralijevu snagu i podršku u različitim fazama svog života kada im je potreban pouzdan partner u osiguranju. Mi smo pioniri na tržištu i jedna od najvećih osiguravajućih kuća u ovom regionu i ponosni smo što podržavamo UniCreditove klijente vrlo posebnim i dokazanim rešenjima u osiguranju“.\nUniCredit je nedavno modernizovao svoje banko osiguranje u regionu CIE osnivanjem organizacionog dela, koje vodi Arkanđelo M. Vasalo, koji odgovara direktno Karlu Vivaldiju, direktoru Divizije za poslovanje u CIE.\nUniCreditovo korporativno finansijsko savetovanje za CIE i KPMG zajednički su delovali kao finansijski savetnici UniCredita, dok su Molinari e Associati i Schoenherr pružali pravne savete.\nbankarstvo unicredit strateška partnerstva


Realizacija aktivnosti iz Gender akcionog plana (2021.-2023.) - Općina Tešanj\nOpćina Tešanj je u saradnji sa razvojnim projektom UNDP-a izradila Gender akcioni plan općine Tešanj, koji je Općinsko vijeće Tešanj usvojilo u januaru 2021.godine. Nakon usvajanja dokumenta imenovan je Tim, koji je bio odgovoran za realizaciju.\nAkcionim planom su definisana četiri strateška cilja koja treba realizovati kroz 32 aktivnosti (za 2021., 2022. i 2023. godinu). U toku 2021.godine realizovano je 19 aktivnosti (iz cijelog plana) ili 60 %, započeta je realizacija na 9 ili 28 % aktivnosti čija realizacija se očekuje u prvoj polovini 2022.godine, dok se za 4 ili 12,5 % aktivnosti planira realizacija u 2022. i 2023. godini. Najveći dio planiranih aktivnosti realizovan je kroz finansiranje iz vanjskih izvora, ne Budžetom općine Tešanj.\nTokom godine u aktivnostima na realizaciji Gender akcionog plana učestvovalo je cca 3500 osoba, kroz edukacije, radionice ili konkretne aktivnosti. Nastavak aktivnosti je planiran i u 2022. godini, sa kvartalnim izvještavanjem Općinskog načelnika i menadžment tima.\nObjavljeno u Dokumenti, Novosti


Uručenje nagrade pobedniku „Olimpijskog karnevala“: SPORTSKA OPREMA ZA OŠ „RADOMIR LAZIĆ“ – Palanačke novine\nUručenje nagrade pobedniku „Olimpijskog karnevala“: SPORTSKA OPREMA ZA OŠ „RADOMIR LAZIĆ“\nby Palanačke · 20 septembra, 2016\nU finalnom rangiranju osnovnih škola u takmičenju „Olimpijski karneval“ iz svih osam gradova pobedu je odnela Osnovna škola „Radomir Lazić“ iz Opštine Smederevska Palanka. Organizator takmičenja je Vojvođanska banka u saradnji sa Olimpijskim komitetom Srbije. Pobednik je od Vojvođanske banke nagrađen sportskom opremom u vrednosti od 100.000 dinara. Vojvođanska banka je već četvrti olimpijski ciklus zvanična banka Olimpijskog komiteta Srbije.\nSvečano uručenje sportske opreme OŠ „Radomir Lazić“ biće obavljeno u sredu, 21. septembra.\nSvetski Dan socijalne pravde i Dan SDPS-a: AKCIJA „GLAS ZA SOCIJALNU PRAVDU“\nNext story I u Sirogojnu, na Zlatiboru, žive potomci Karađorđevog vojvode: OGRANAK GLAVAŠEVOG STABLA\nPrevious story „PWW“ postavlja nove kontejnere u gradu i selima


Ponovo je aktuelno - Tandem srpskih vezista u jednom od najvećih evropskih klubova? - Sportske.net\nPonovo je aktuelno - Tandem srpskih vezista u jednom od najvećih evropskih klubova?\nOvo bi bila sjajna stvar za reprezentaciju Srbije.\nJunajted našao desnog beka u Parizu?Junajted našao desnog beka u Parizu?Roma našla novog golmanaJunajted - Španac umesto Španca, biće papreno?Poteškoće, Mančester junajted odlaže sve transfere zbog Solskjera i uprave!\nMančester junajted će na leto doživeti velike promene, veliki broj igrača će napustiti klub, kapiten Valensija odlazi kao slobodan igrač, klub će bez obeštećenja izvesno napustiti i vezista Ander Erera.\nŠpanac je dobio veliku ponudu Pari sen Žermena, zarađivaće u Francuskoj osam miliona evra po sezoni, "Đavoli" nisu bili spremni da mu ponude toliko novac, te je jasno zašto se odlučio da karijeru nastavi u Ligi 1.\nPokušaće Junajted da mu pronađe i adekvatnu zamenu, svakako im treba pojačanje u veznom redu, kako su nedavno ostali i bez Maruana Felainija.\nZainteresovani su za vezistu madridskog Atletika Saula Njigeza, procenjuje se da bi mogli da ga dobiju za 120 miliona evra, ali je pitanje da li su u mogućnosti da izdvoje pomenuti novac za njegov potpis, posebno jer će pokušati da angažuju nekoliko atraktivnih pojačanja.\nTako su mediji u Engleskoj i Italiji ponovo pokrenuli priču o prelasku srpskog reprezentativca Sergeja Milinković-Savića u redove tima sa "Old Traforda".\nPopularni SMS se i letos dovodio u vezu sa prelaskom u redove Junajteda, nakon sjajne sezone u dresu Lacija.\nVeliki broj klubova je pokazivao ozbiljno interesovanje za Srbina, u igri su bili i madridski Real i Barselona, ali je bivši fudbaler Vojvodine ostao u Rimu.\nIma slabu sezonu iza sebe, ali je u poslednje vreme pokazao napredak, jasno je da ima veliki potencijal i toga su očigledno svesni i u Mančesteru.\nAko ništa, nešto slabije partije ove sezone oborile su mu cenu, što su na "Old Trafordu", prema pisanju "Kalčo merkata", spremni da iskoriste.\nVidećemo da li će se "Đavoli" odlučiti da krenu po potpis srpskog fudbalera, jasno je da bi njegov prelazak u Junajted bio sjajna stvar i za reprezentaciju Srbije, kako bi Sergej u jednom od najvećih klubova na svetu činio tandem u veznom redu sa zemljakom Nemanjom Matićem.


Iako je „star” već sedam godina i dodatno „cementiran” 2015. godine, sporazum o formiranju Zajednice srpskih opština još je samo u papirima. Sudeći prema izjavama zvaničnika Evropske unije, u Briselu su sve bliži tome da pristanu na ostvarenje zahteva albanske strane da se ZSO odloži do sklapanja sveobuhvatnog sporazuma Beograda i Prištine. Uprkos svemu, portparol EU Peter Stano kaže da nema krize u dijalogu Beograda i Prištine i da proces u Briselu napreduje. ZSO će, kako je juče rekao, svakako biti na stolu, ali ne u ponedeljak, za kad je najavljen sastanak eksperata dve strane. „Budimo potpuno jasni, ovo pitanje mora biti rešeno kao deo sveobuhvatnog sporazuma, kako je dogovoreno na prvom sastanku lidera u julu, a potvrđeno na poslednjem sastanku na najvišem nivou 7. septembra”, naveo je


Sremske Novine » Mitrovčanin i Somborac pokušali da od Beograđanina iznude 500.000 evra\nMitrovčanin i Somborac pokušali da od Beograđanina iznude 500.000 evra\nPripadnici Ministarstva unutrašnjih poslova uhapsili su D. M. (50) iz Sremske Mitrovice i N. K. (30) iz Sombora, zbog postojanja osnova sumnje da su izvršili krivično delo iznuda na štetu pedesetsedmogodišnjeg Beograđanina, od kojeg su uz pretnje njemu i njegovoj porodici tražili 500.000 evra, saoštilo je Ministarstvo unutrašnjih poslova.\nSumnja se da je D. M. angažovao N. K. kome je ranije uz novčanu naknadu više puta navodno skidao crnu magiju, da zaplaši oštećenog muškarca koji je u D. M. imao veliko poverenje.\nNakon što mu je dao instrukcije, uputio ga je da kupi nove brojeve za mobilne telefone i aparate, naveo imena dece i supruge i napisao mu SMS poruku koju će poslati oštećenom kako bi ga nagovorio da dođe do jednog manastira. Potom je N. K. tu poruku, po dogovoru sa D. M. poslao Beograđaninu, predstavljajući se kao monah koji je bolestan i ne može da priča.\nKada je oštećeni uoči Nove godine došao na dogovoreno mesto, N. K. mu je prišao, omamio ga elektrošokerom i uz pretnju pištoljem zahtevao isplatu 500.000 evra kako ne bi naudio njemu i njegovoj porodici.\nPolicija je prilikom pretresa stana N. K. pronašla oba predmeta, pa će protiv njega podneti krivičnu prijavu i za neovlašćenu proizvodnju, držanje, nošenje i promet oružja i eksplozivnih materija, saopštava MUP.


Pokrenut AgroFin - portal o finansiranju agrara - AgroSmart\nPosle pola godine od kada je iz štampe izašao prvi broj Informatora o finansiranju agrara – AgroFin i posle više nego pozitivne reakcije čitalaca, pokrenuto je i onlajn izdanje – poslovni poljoprivredni portal AgroFin.rs, specijalizovan za finansije i inovacije u agraru.\nIzdavač portala je novosadska kompanija Agroposrednik d.o.o, a urednici i novinari poručuju da će najviše pažnje posvetiti problemu koji poljoprivrednike najviše ”boli” – finansijama. Na portalu moći će da se vidi koji su konkursi za subvencionisanje aktuelni, kakva je ponuda bankarskih kredita, daju li uvoznici mehanizacije popuste…\nTrenutno, portal AgroFin bavi se najaktuelnijom temom – prvim pozivom iz IPARD programa. Donosi pravilnike i konkurse koji se odnose na ovaj finansijski instrument pretpristupne pomoći i predstavlja konsultantske kuće koje će poljoprivrednicima pomagati da što kvalitetnije realizuju svoje projekte.\nPortal pažnju posvećuje i iskustvima poljoprivrednika koji koriste kredite i subvencije, uspešnim investicijama, onima koji su odlučili da naprave ”korak napred”, i upuste se u nove projekte…\nU fokusu su i inovacije u agraru, pre svega precizna poljoprivreda.\nU rubrikama – Vodič za kupovinu, Firme i B2B – predstavljaju se najbolja preduzeća, korisni proizvodi i značajni ljude iz domaćeg agrobiznis sektora, kako bi se doprinelo povezivanju potencijalnih kupaca i prodavaca i omogućilo uspostavljanje novih kontakata i uspešnih poslovnih partnerstava.\nAgroFin trenutno nudi specijalnu ponudu – na portal je moguće predstaviti firmu, proizvode i usluge već za 360 evra godišnje.


Iz kompanije su saopštili da bi i pored napora nabavka delova mogla biti potpuno zaustavljena za dve sedmice. JLR je najveći proizvođač automobila u Velikoj Britaniji s tri fabrike koje proizvode gotovo 400.000 vozila godišnje. Ali tim fabrikama ponestaje delova, rekao je direktor grupe Ralf Spet, piše "Investitor".\n"Sigurni smo za ovu sedmicu, pa i sledeću, ali za treću će nam nedostajati delovi", kazao je Spet na događaju u Koventriju.\n"Leteli smo sa delovima u koferima iz Kine u Veliku Britaniju", rekao je.\nI američki Epl je upozorio da će poremećaji koje je izazvao virus uticati na dostavu iPhone-a, zbog čega u prvom kvartalu kompanija neće postići ciljane nivoe prodaje. Kao rezultat takve vesti, vrednost Epla na berzi je pala ogromnih 34 milijarde dolara.\nBritanski auto div se PRIPREMA ZA BREGZIT: Otpušta radnike, zatvara fabrike i pravi zalihu autodelova


Srbija i RS gradiće dve nove HE na Drini 22 Avg 2018 - rts\nMinistar energetike i rudarstva Alaksandar Antić nada se da će prve formalno-pravne radnje u vezi s gradnjom dve nove hidroelektrane na Drini biti realizovane do kraja godine, napominjući da Elektroprivreda Republike Srpske treba da aplicira i obezbedi koncesiono pravo, a da će se u međuvremenu raditi na ostalim pitanjima. Alaksandar Antić je to izjavio nakon današnje sednice Energetskog komiteta Srbije i RS, na kojoj je dogovorena zajednička gradnja elektrana "Foča" i "Paunci", a što će biti verifikovano 29. avgusta na zajedničkoj sednici dve vlade u Trebinju.\nKako je Antić objasnio radi se o dve hidroelektrane snage oko 95 megavata, vrednost investija je oko 200 miliona evra, određen je zajednički tim koji će raditi na projektu, a Elektroprivreda RS i EPS će biti zadužene za razvoj projekta, odnosno izgradnju hidroelektrana.\nAntić je kazao da je na sastanku bilo reči i o saradnji u oblasti gasne privrede, rešavanju odnosa u odnosima "Srbijagasa" i "Gasprometa Pale", koji imaju zajedničku imovinu,a potrebno je da se na nivou dve vlade usaglase njihovi odnosi.\nSednici Energetskog komiteta Srbije i Republike Srpske prisustvovali su i generalni direktor JP Srbijagas Dušan Bajatović, v.d. direktora JP EPS Milorad Grčić, direktor za proizvodnju energije Drinsko Limske XE Mikajilo Zlojutro...\n28 Sep 2020 Zeleno svetlo za ulaganje EPS-a u elektrane Gornje Drine


Stamatović: Zdrava Srbija će na predstojećim izborima učestvovati na svim nivoima | Novinska agencija Beta\nPOLITIKA | 19.01.2022 12:30 > 19.01 12:32\nPredsednik Zdrave Srbije (ZS) Milan Stamatović rekao je danas da će ta stranka na predstojećim izborima učestvovati na svim nivoima.\nStamatović je rekao da "izborni uslovi nisu najpovoljniji", ali i izrazio uverenje da će gradjani prepoznati dosadašnji rad i realnost planova ZS za budućnost, saopštila je ZS.\n"Pre dve godine, na praznik Bogojavljanja, održali smo Osnivačku skupštinu Zdrave Srbije na Zlatiboru kada smo izabrali stranačko rukovodstvo i kada smo potvrdili da će se stranka boriti za odgovornu nacionalnu i državotvornu politiku u cilju očuvanja teritorijalnog integriteta i suvereniteta Srbije", rekao je on.\nPodsetio je da je i prvi inicijativni skup stranke održan na veliki hrišćanski praznik, Duhovski ponedeljak ili drugi dan Trojica 2017, u zlatiborskom selu Ljubiš, u kome je na tadašnjim predsedničkim izborima osvojio 99 odsto glasova birača.\n"Krenuli smo sa Zlatibora, iz male opštine Čajetine, a danas imamo oko 60 odbora u svim područjima Srbije, sa više od sto odbornika u lokalnim parlamentima i dva predsednika opštine, u Čajetini i Topoli", rekao je on.\nNaveo je da su sve to iskusni ljudi sa ostvarenim rezultatima iza sebe.\nIstakao je da su to upravo oni koji znaju kako se najefikasnije koriste potencijali lokalnih sredina od ljudskih, preko prirodnih do ekonomskih.\n"Zato smo i odlučili da na predstojećim izborima učestvujemo na svim nivoima", rekao je Stamatović.\nPodsetio da su "u fokusu delovanja ZS briga o svom narodu u zemlji, regionu i dijaspori, suzbijanje kriminala i korupcije, decentralizacija vlasti i odgovorna spoljna politika".\nNaglasio je u saopštenju da tu spadaju i opstanak srpskog naroda na Kosovu i Metohiji, u Bosni i Hercegovini i Crnoj Gori, razvoj ekonomije zasnovan na razvoju poljoprivrede, turizma i preduzetništva.\nPredsednički, republički i beogradski izbori najavljeni su za 3. april.


Istraživanje: Većina građana za vraćanje vojnog roka "zbog discipline mladih i tradicije" | 013 info\nFoNet\tUto, 24/11/2020 - 13:39\nKada je reč o bezbednosnim pretnjama, građani smatraju da najveće pretnje dolaze iznutra - 73 odsto građana kao bezbednosnu pretnju vidi "belu kugu" i narkomaniju (69 odsto), a kao najveće spoljne pretnje vidi migrante (20 odsto), velike sile (18 odsto), SAD (17 odsto) i Kosovo (15 odsto).\nNa pitanje u šta treba ulagati, građani na prvo mesto zbog korona virusa stavljaju zdravstvo, zatim nabavku oružja, smanjenje zagađenja, povećanje plata za vojsku i policiju, u odbranu od poplava i druge prirodne nepogode i u opremanje policije.\nDo toga dolazi jer posle Vojske Srbije i Srpske pravoslavne crkve, na trećem mestu građani veruju medijima, a najviše se informišu preko televizija koje ne preispituju kritički ono što govori vlast, kazala je Ignjatović.\nKada je reč o epidemiji, Pavlović je rekla da je istraživanje sprovedeno krajem septembra i početkom oktobra i da se tada 63 odsto građana osećalo bezbedno, ali da misli da bi taj broj danas bio manji, zbog porasta broja zaraženih.\nSaradnik BCBP Saša Đorđević rekao je da se u Srbiju ponovo vraća zabrinutost građana zbog organizovanog kriminala, jer se stalno dešavaju mafijaška ubistva ili "dizanje automobila u vazduh".


Pentagon: Više od 20 zemalja na razgovorima o Ukrajini 26. aprila | Trend Radio Velika Kladuša\nPentagon: Više od 20 zemalja na razgovorima o Ukrajini 26. aprila\nOružane snage Sjedinjenih Američkih Država očekuju da će predstavnici više od 20 zemalja prisustvovati vojnim razgovorima usredsređenim na situaciju u Ukrajini, kojima će predsjedavati u Njemačkoj sljedeće sedmice, saopšteno je iz Pentagona.\nIz Pentagona navode da će razgovori, zakazani za utorak, 26. april, biti usredsređeni na dugoročne potrebe Kijeva u sferi odbrane.\nPortparol Pentagona Džon Kirbi je umanjio očekivana saopštenja o dugoročnoj pomoći koja bi bila rezultat razgovora.\n“Ne ulazimo u ovo sa unaprijed pripremljenim setom završetaka”, naglasio je Kirbi.\nOn je naveo da je oko 40 zemalja pozvano da prisustvuje razgovorima, uz napomenu da oni nisu organizovani pod okriljem NATO-a, te da će biti uključene i zemlje koje nisu članice Alijanse.


Poljska ne želi američke nuklearne rakete na svojoj zemlji - 02.02.2019, Sputnik Srbija\nZvanična Varšava ne želi američko nuklearno oružje na svojoj teritoriji, saopšteno je iz Ministarstva inostranih poslova Poljske. 02.02.2019, Sputnik Srbija\n08:30 02.02.2019 (Osveženo: 09:56 02.02.2019)\n© AFP 2021 / MYCHELE DANIAUAmerička nuklearna bomba\nTo saopštenje je usledilo nakon što je nemački list „Špigl“ objavio intervju sa poljskim šefom diplomatije u kojem piše da on lično traži od Amerikanaca da na teritoriji Poljske razmeste nuklearne rakete.\n„Ministarstvo kategorički odbacuje te tvrdnje. Ministar Čaputovič to nije mogao da kaže nemačkom listu. Poljska nije za to da na njenoj teritoriji budu razmeštene američke nuklearne rakete“, navodi poljski spoljnopolitički resor.\nOcenjuje se i da naziv članka ne odgovara onome što je Čaputovič zapravo govorio, kao i da je on kategorično rekao da Poljska ne želi američke nuklearne rakete na svojoj teritoriji.\nŠtaviše, poljski ministar je tokom intervjua govorio da se Poljska, kao i celokupna Evropa, zalaže za sprovođenje politike nuklearnog obuzdavanja koju garantuje Severnoatlantska alijansa, zaključuje se u saopštenju.


Neophodna Komisija za estetsku procenu spomenika u Beogradu - Studio B\nNeophodna Komisija za estetsku procenu spomenika u Beogradu\nNeophodna Komisija za estetsku procenu spomenika u Beogradu Tanjug\nKulturaKultura Pocetna 12. 04. 2018. 16:31:26\nBeogradu je potrebna komisija na nivou gradske uprave čiji bi zadatak bio procena estetskih vrednosti spomen obeležja u javnom prostoru složili su se sagovornici Tanjuga Mrđan Bajić, Irina Subotić i Nikola – Kolja Božović povodom postavljanja, pa uklanjanja spomenika ruskom pilotu Juriju Gagarinu.\nSpomenik Juriju Gagarinu, koji je postavljen pre nekoliko dana na Novom Beogradu izazvao je lavinu negativnih komentara u javnosti među kojima je najupečatljiviji da je podseća na rad napravljen „u loošoj likovnoj sekciji u nekoj osnovnoj školi“.\nBista poznatog astronauta, koja je delo ruskog umetnika čije ime nije poznato, bila je poklon „Karić fondacije“, ali je zbog neproporcionalnog izgleda uklonjena nakon 24 sata.\nZa izgled spomenika nisu konsultovani ni Grad Beograd, niti Zavod za zaštitu spomenika kulture grada Beograda, kao ni Ministarstvo kulture i informisanja.\nVajar Mrđan Bajić napominje da ovaj spomenik nije jedini primer loše skulpturalne intervencije u javnom prostoru.\n“ Imamo primere spomenika Nikoli Tesli ispred istoimenog aerodroma u Beogradu ili spomenik Caru Dušanu ispred Palate pravde. Da bi sprečili dalju skopljeizaciju Beograda trebalo bi osnovati komisiju koja bi procenjivala estetiku spomen obeležja koja su poklon bilo koje države ili fondacije, kao i bilo koje skuptilarne intervencije u javnom prostoru“, rekao je Bajić.\nI istoričarka umetnosti Irina Subotić naglašava potrebu da Beograd ima takvu komisiju čiji članovi bi bili predstavnici različitih profesija.\n„Osim umetnika i istoričara umetnosti u komisiji koja bi procenjivala estetske kriterijume spomen obeležija moraju da se nađu i urbanisti, ljudi koji koji se bave prostornim planiranjem, arhitekte. Pitanje javnog prostora u Beogradu je suviše važno da bi svako ko ima novac i želju postavljao šta hoće i gde hoće“ kazala je Subotić.\nZato je i neophodno postojanje stručne komisije za odobravanje skuptularnih intervencija u javnom prostoru, objašnjava profesor Fakulteta primenjenih umetnosti Nikola Kolja Božović.\n„Jednostavno lepo i zdrav razum nisu dovoljno na ceni u našem društvu. Slučaj „Gagarin“ unosi dozu humora u tragediju oko postavljanja tog spomen obeležija na Novom Beogradu.“ kaže on.